title: Silta (sanomalehti)

text: Silta (entinen Tampereen Kirkkosanomat) on Tampereen evankelis-luterilaisten seurakuntien yhteinen lehti. Lehti jaetaan Tampereella ilmaisjakeluna kaikkiin talouksiin. Sen ensimmäinen numero ilmestyi vuonna 1957, ja se ilmestyi viimeisen kerran joulukuussa 2013. Helmikuussa 2014 lehti alkoi ilmestyä nimellä Silta.


title: Atoklinten

text: Atoklinten on vuori Ruotsissa Storumanin kunnan Tärnabyssä. Paikka on saamelaisten perinteen mukaan pyhä paikka ja siellä on seidan kaltaisia kivimuodostelmia ja jäänteitä saamelaisasutuksesta. Alueelta löytyy jälkiä asbestin avolouhoksesta, jota on käytetty mahdollisesti jo esihistoriallisena aikana.


title: Autobahn A7 (Sveitsi)

text: Autobahn A7 on moottoritie Koillis-Sveitsissä.


title: Autobahn A7 (Sveitsi)

text: A7 kulkee A1-moottoritieltä, Winterthurin pohjoispuolelta, Saksan rajalle, Kreuzlingeniin. A7 kulkee kansallisen valtatien N7 reittiä ().


title: Autobahn A7 (Sveitsi)

text: A7 kulkee Thurgaun ja Zürichin kantonien alueella. Tie on 4-kaistainen. A7:n pituus on noin 30 kilometriä.


title: Julius I Rátót

text: Julius I Rátót () oli Unkarilainen paroni, jolla oli useita korkea-arvoisia tehtäviä Unkarin kuninkaiden Andreas II:n sekä Béla IV:n aikana. Hän toimi Transilvanian voivodina vuosina 1229 - 1231. Juliuksen voivodikaudella Béla IV nimitettiin Transilvanian herttuaksi vuosiksi 1225 - 1235.


title: Julius I Rátót

text: Juliuksen isä Leustachius Rátót toimi Transilvanian voivodina 1176 - n. 1196.


title: Oksidoreduktaasit

text: Oksidoreduktaasit ovat entsyymejä, jotka katalysoivat hapetus-pelkistysreaktioita. Oksidoreduktaasit siirtävät elektronin elektronin luovuttajalta eli pelkistimeltä elektronin vastaanottajalle eli hapettimelle. Pelkistin tai hapetin voi olla epäorgaaninen ioni tai orgaaninen yhdiste. Monet oksidoreduktaaseihin kuuluvat entsyymit vastaanottavat tai siirtävät elektronit erityisille kofaktoreille. Jos hapetus- tai pelkistysreaktio tapahtuu hiiliatomissa, johon on liittyneenä happiatomi, on kofaktorina tyypillisimmin NAD tai NADP. FAD tai FMN toimivat kofaktoreina silloin, kun oksidoreduktaasin katalysoima reaktio tapahtuu hiiliatomissa, johon ei ole sitoutunut happiatomia. Oksidoreduktaasien EC-numerossa ensimmäinen numero on 1. Oksidoreduktaasit nimetään virallisesti muodossa elektronien luovuttaja:elektronien vastaanottaja-oksidoreduktaasi.


title: Oksidoreduktaasit

text: Oksidoreduktaasien EC-numerot määräytyvät niiden katalysoimien reaktioiden ja elektronien luovuttajien tai vastaanottajien mukaan. Luokittelu on seuraava.


title: Andrew Young (maastohiihtäjä)

text: Andrew Young (s. 21. helmikuuta 1992) on brittiläinen maastohiihtäjä, joka edustaa Huntly Nordic Ski Club -seuraa.


title: Andrew Young (maastohiihtäjä)

text: Maastohiihdon maailmancupissa Young kilpaili ensimmäisen kerran Davosin 15 kilometrin perinteisen hiihtotavan kilpailussa joulukuussa 2008 sijoittuen 77:nneksi. Ensimmäiset maailmancupin pisteensä hän saavutti Davosin vapaan hiihtotavan sprintissä joulukuussa 2013 oltuaan 29:s. Ennen sitä hän oli parhaimmillaan sijoittunut maailmancupissa 60:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Davosin vapaan hiihtotavan sprintissä joulukuussa 2015. Ensimmäisen palkintosijansa hän saavutti oltuaan kuusi päivää myöhemmin kolmas Toblachin vapaan hiihtotavan sprintissä


title: Andrew Young (maastohiihtäjä)

text: Liberecin MM-kilpailuissa 2009 Young sijoittui vapaan hiihtotavan sprintissä 98:nneksi ja Britannian viestijoukkueen mukana 14:nneksi. Vancouverin olympialaisissa 2010 Young sijoittui perinteisen hiihtotavan sprintissä 60:nneksi ja 15 kilometrin vapaan hiihtotavan kilpailussa 74:nneksi. Oslon MM-kilpailuissa 2011 hän sijoittui vapaan hiihtotavan sprintissä 61:nneksi ja Britannian viestijoukkueen mukana 15:nneksi. Val di Fiemmen MM-kilpailuissa 2013 hän oli perinteisen hiihtotavan sprintissä 45:s, 15 kilometrin vapaan hiihtotavan kilpailussa 53:s, 50 kilometrin perinteisen hiihtotavan yhteislähtökilpailussa 54:s ja yhdistelmäkilpailussa 55:s. Sotšin olympialaisissa 2014 hän sijoittui 15 kilometrin perinteisen hiihtotavan kilpailussa 37:nneksi ja vapaan hiihtotavan sprintissä 42:nneksi. Falunin MM-kilpailuissa 2015 hän oli perinteisen hiihtotavan sprintissä 40:s.


title: Anton Lahdenperä

text: Anton Lahdenperä (s. 19. maaliskuuta 1985 Jällivaara) on ruotsalainen alppihiihtäjä, joka edustaa Gällivare SK -seuraa.


title: Anton Lahdenperä

text: Alppihiihdon maailmancupissa Lahdenperä kilpaili ensimmäisen kerran Wengenin pujottelussa tammikuussa 2005. Ensimmäiset maailmancupin pisteensä hän saavutti Beaver Creekin pujottelussa joulukuussa 2006 oltuaan yhdeksäs. Se on yhä hänen paras sijoituksensa maailmancupissa.


title: Westland Wapiti

text: Westland Wapiti on brittiläinen sotilaslentokone. Se oli kaksitasoinen ja Bristol Jupiter -tähtimoottorilla varustettu. Koneen miehistön määrä oli kaksi henkeä. Kone käytettiin yhteystoiminnan lisäksi taistelutehtävissä yleiskäytössä.


title: Westland Wapiti

text: Royal Air Force esitti 1920-luvulla, tuolloin käytössä olleen de Havilland D.H. 9A -tyypin seuraajan spesifikaatiot. Vaatimuksissa esitettiin, että uuden konetyypin käytössä tulee hyödyntää D.H. 9A:n osia. Suorituskyvyn lisäämisen ohella, asetettiin runkorakenteen lujuudelle paljon painoarvoa. Vuonna 1927 tapahtuneen ensilennon jälkeen, Wapitia valmistettiin 570 koneyksilöä ja tyyppi oli laajasti käytössä Kansainyhteisön maissa (kuten Australia, Etelä-Afrikka, Intia, Kanada) sekä Kiinassa. Tämä konetyyppi osallistui toiseen maailmansotaan, vaikkakin jo silloin täysin vanhentuneena. Eräs merkittävimpiä seuraajista tälle tyypille on Westland Lysander, jota käytettiin Suomen ilmavoimissakin.


title: Westland Wapiti

text: Koneen aseistus käsitti 2x 0.303 kaliiperin eli 7,7 mm konekiväärejä. Niistä toinen oli eteenpäin kiinteästi potkurikehän lävitse ampuvana eturungossa ylhäällä ja toinen oli liikuteltavana takatähystäjän käytössä. Ulkopuolisiin pommiripustimiin saatettiin liittää pudotettavaa aseistusta 263 kg verran.


title: Westland Wapiti

text: Bristol Jupiter -tähtimoottori oli 9-sylinterinen ja teholtaan 420 hv (313 kW). Myös Armstrong Siddeleyn valmistamat Panther sekä Jaguar -moottorit olivat käytössä eri versioissa. Wapiti Mk. III:n huippunopeus oli 225 km/h ja lakikorkeus 6 250 m. Toimintamatka oli 1 062 km.


title: Benedikt Staubitzer

text: Benedikt Staubitzer (s. 3. joulukuuta 1990) on saksalainen alppihiihtäjä, joka edustaa SC Mittenwald -seuraa.


title: Benedikt Staubitzer

text: Alppihiihdon maailmancupissa Staubitzer kilpaili ensimmäisen kerran Kranjska Goran suurpujottelussa maaliskuussa 2012. Ensimmäiset maailmancupin pisteensä hän saavutti Garmisch-Partenkirchenin suurpujottelussa helmikuussa 2013 oltuaan 15:s. Parhaimmillaan hän on sijoittunut 11:nneksi Hinterstoderin suurpujottelussa helmikuussa 2016.


title: Camilla Borsotti

text: Camilla Borsotti (s. 2. helmikuuta 1988) on italialainen alppihiihtäjä, joka edustaa C.S. Carabinieri -seuraa.


title: Camilla Borsotti

text: Euroopan nuorten olympiafestivaaleilla vuonna 2005 Borsotti saavutti kultaa supersuurpujottelussa ja hopeaa sekä pujottelussa että suurpujottelussa. Nuorten MM-kilpailuissa 2006 Borsotti laski hopealle supersuurpujottelussa.


title: Camilla Borsotti

text: Alppihiihdon maailmancupissa Borsotti kilpaili ensimmäisen kerran Lienzn pujottelussa joulukuussa 2005. Ensimmäiset maailmancupin pisteensä hän saavutti Reiteralmin superalppiyhdistetyssä joulukuussa 2006 oltuaan 27:s. Kymmenen parhaan joukkoon hän sijoittui ensimmäisen kerran Sankt Antonin superalppiyhdistetyssä joulukuussa 2007 oltuaan seitsemäs. Toisen kerran hän saavutti seitsemännen sijan Tarvisiossa maaliskuussa 2011.


title: Dénes Türje

text: Dénes Türje () oli unkarilainen paroni, jolla oli useita korkea-arvoisia luottamustehtäviä Unkarin kuninkaiden Andreas II:n sekä Béla IV:n aikana.


title: Dénes Türje

text:
Dénes oli suuri kruununprinssi Béla IV:n tukija. Bélan ollessa Transilvanian herttuana (1225 - 1235) tämä nimesi Dénesin Transilvanian voivodiksi vuonna 1233.
Béla IV:n saatuaan kruunun vuonna 1235, nimitettiin Dénes useisiin korkeisiin kuningaskunnan virkoihin. 11. huhtikuuta 1241 Dénes osallistui "Mohin taisteluun" kruunun rinnalla Mongolien imperiumia vastaan. Vuonna 1245 hänet nimettiin Unkarin kuningaskunnan Palatiineksi, joka oli kuninkaan jälkeen toiseksi korkein arvonimi.


title: András Szerafininpoika

text: András Szerafininpoika () oli unkarilainen aatelinen, jolla oli useita korkea-arvoisia luottamustehtäviä Unkarin kuninkaiden Andreas II:n sekä Béla IV:n aikana. András oli Transilvanian viimeinen voivodi, jonka kuningas Andreas II nimitti.


title: András Szerafininpoika

text: András kuoli 11. huhtikuuta vuonna 1241 "Mohin taistelussa" kruunun rinnalla taistelussa Mongolien imperiumia vastaan.


title: Turkin korruptioskandaali 2013

text: Turkin korruptioskandaali 2013 on seurausta Turkissa käytävästä korruptiotutkinnasta, jonka aikana yli 20 ihmistä on pidätetty. Syytteet koskevat rakennuslupiin liittyvää lahjontaa ja laitonta kultakauppaa Iranin kanssa.


title: Turkin korruptioskandaali 2013

text: Asian tutkinta alkoi tiistaina 17. joulukuuta 2013, kun poliisi pidätti useita Turkin hallituksen ja Oikeus ja kehitys -puolueen keskeisiä henkilöitä. Pidätettyihin kuului muun muassa sisäministeri Muammer Gülerin, talousministeri Zafer Caglayanin ja ympäristöministeri Erdogan Bayraktarin pojat. Ministerit erosivat virastaan skandaalin seurauksena. Bayraktarin poika laskettiin sittemmin vapaaksi ilman syytettä. Pidätettyinä olivat myös Halkbankin toimitusjohtaja Suleyman Aslan sekä azerbaidžanilainen liikemies Reza Zarrab.


title: Turkin korruptioskandaali 2013

text: Hallituksen toimet korruptiotutkimuksen aikana ovat herättäneet pahennusta. Skandaalia seuranneena viikkona erotettiin 550 poliisia sittemmin eronneen sisäministeri Gülerin johdolla. Lisäksi toimittajilta kiellettiin pääsy poliisilaitoksille. 26. joulukuuta korruptiotutkintaa johtanut syyttäjä Muammer Akkaş siirrettiin syrjään korruptiotutkinnasta, koska tämän uskottiin vuotaneen tietoja medialle ja jättäneen kertomatta esimiehilleen tukimusten etenemisestä. Akkaş oli ennen sivuuttamistaan määrännyt 30 liikemiesten ja kansanedustajien lisäpidätystä, joita poliisi ei kuitenkaan pannut toimeen. Turkkilaislehtien mukaan Akkaşin pidätysmääräys olisi koskenut myös pääministeri Erdoğaninin poika Bilalia. Akkaşin mukaan jutun tutkintaan oli puututtu korkeammalta taholta ja häntä oli estetty laajentamasta tutkimuksia.


title: Turkin korruptioskandaali 2013

text: Skandaali on johtanut mielenosoituksiin hallitusta vastaan ja poliisi on joutunut käyttämään kumiluoteja ja vesitykkejä mielenosoitusten hajottamiseksi. Useat poliitikot ovat eronneet protestina Oikeus ja kehitys -puolueesta. Eronneisiin kuuluu muun muassa entinen sisäministeri İdris Naim Şahin, entinen kulttuuriministeri Ertuğrul Günay sekä puolueen varapuheenjohtaja Haluk Özdalga, jotka kritisoivat vahvasti hallituksen toimia. Kritiikkiä antoi myös virastaan eronnut ministeri Bayraktar, joka vaati pääministeri Erdoğanin eroa.


title: Turkin korruptioskandaali 2013

text: Pääministeri Erdoğan on kritisoinut tutkimusta ja väittää sen tarkoituksena olevan hallinnon horjuttaminen. Turkissa on esitetty väitteitä siitä että korruptiotutkimuksen taustalla olisi Fethullah Gülenin tukijat, mutta Gülen on kieltänyt olevansa asian takana. Lisäksi pääministerin läheinen avustaja on epäillyt skandaalin lietsomisen saattavan olla armeijan vallankaappausyritys.


title: Turkin korruptioskandaali 2013

text: Mielenosoitusten lopettamiseksi säädettiin tammikuun puolivälissä 2014 laki, joka kieltää lääkäreitä ja muita sairaanhoidon ammattilaisia antamasta ensiapua mielenosoituksissa loukkaantuneille, jos tapahtumapaikalla on myös valtiollisen terveydenhoitojärjestelmän ambulanssi. Auttajaa uhkaa jopa kolmen vuoden vankeus tai yli 700 000 euron sakko.


title: Turkin korruptioskandaali 2013

text: Skandaalin seurauksena pääministeri Recep Tayyip Erdoğan uudisti osittain hallituksen ministeripaikkojen jaon. Hän esitti uuden ministerijaon presidentti Abdullah Gülille 25. joulukuuta 2013. Muutokset ministeripaikoissa ovat:


title: Tour de Ski 2013–2014

text: Tour de Ski 2013–2014 kilpailtiin 28. joulukuuta 2013 – 5. tammikuuta 2014. Se oli järjestyksessään kahdeksas Tour de Ski -kilpailusarja. Osakilpailut käytiin Saksan Oberhofissa, Sveitsin Lenzerheidessa sekä Italian Toblachissa/Cortina d’Ampezzossa ja Val di Fiemmessä.


title: Tour de Ski 2013–2014

text: Puolustavina mestareina kilpailuun lähtivät naisten puolelta Justyna Kowalczyk ja miesten puolelta Aleksandr Legkov. Kowalczyk kuitenkin vetäytyi kilpailusta protestina sille, että kilpailuohjelmaa muutettiin enemmän luisteluhiihtopainotteisemmaksi. Myös naisten toinen ennakkosuosikki Marit Bjørgen keskeytti Tourin kolmen osakilpailun jälkeen sairastumisen vuoksi.


title: Tour de Ski 2013–2014

text: Kilpailun voitti naisissa Therese Johaug, jonka voitto oli kilpailun historian ensimmäinen norjalaisvoitto. Norja saavutti naisissa kolmoisvoiton Astrid Jacobsenin ollessa toinen ja Heidi Wengin ollessa kolmas. Miehissä voiton otti niin ikään norjalainen, kun Martin Johnsrud Sundby tuli voittajana maaliin.


title: José Thurler

text: José Thurler (19. kesäkuuta 1913 Nova Friburgo – 23. huhtikuuta 1992) oli brasilialainen roomalaiskatolinen piispa. Hänet vihittiin papiksi 4. huhtikuuta 1942 ja nimitettiin Chapecón hiippakunnan johtoon 12. helmikuuta 1959. Piispaksi vihkiminen seurasi 5. huhtikuuta. Pääkonsekraattorina toimi Armando Lombardi, jota avustivat Carlos Eduardo de Sabóia Bandeira Melo ja Vicente Angelo José Marchetti Zioni.


title: José Thurler

text: Thurler erosi tehtävistään 22. maaliskuuta 1962, jolloin hän sai nimityksen Capitoliasin titulaaripiispaksi ja Sorocaban hiippakunnan koadjuuttoripiispaksi. Hän erosi myös koadjuuttoripiispan tehtävästä 22. maaliskuuta 1965. Vuonna 1966 hänet nimitettiin São Paulon arkkihiippakunnan vihkipiispaksi. Hän osallistui Vatikaanin toiseen kirkolliskokoukseen.


title: Aban Lőrinc

text: Aban Lőrinc () oli unkarilainen aatelinen ja sotilasjohtaja, joka toimi Transilvanian voivodina vuosina 1242 - 1252.


title: Aban Lőrinc

text: Aban toimi useissa valtakunnan viroissa jo kuningas Andreas II:n aikana. Mongolivaltakunnan hyökkäyksen jälkeen 1242 kuningas Béla IV nimitti hänet Transilvanian voivodiksi. Hän osallistui 15. kesäkuuta 1246 Leithan taisteluun, jossa Itävallan herttua Frederik II kaatui. Unkarin kuningaskunnan vallanperimystaisteluiden aikana Aban siirtyi kannattamaan Tapani V:sta, josta tuli Transilvanian herttua vuosiksi 1257-1258.


title: Nura Farah

text: Nura Farah (s. 1979) on suomalainen kirjailija. Hän muutti Suomeen Somaliasta 13-vuotiaana ja työskentelee Evirassa laboranttina. Farah on kirjoittanut teoksen "Aavikon tyttäret", joka julkaistiin helmikuussa 2014. Hän on Suomen ensimmäinen somalikirjailija.


title: Enslaved (täsmennyssivu)

text: Enslaved voi tarkoittaa:


title: Pimikkökuoriaiset

text: Pimikkökuoriaiset (Tenebrionidae) on pimikkökuoriaismaisten yläheimoon kuuluva kovakuoriaisheimo. Siihen kuuluvia lajeja ovat rohmukuoriainen ("Tribolium destructor") ja jauhopukki ("Tenebrio molitor").


title: Pimikkökuoriaiset

text: Monet lajit ovat tummanvärisiä. Koko on vaihteleva.


title: Pimikkökuoriaiset

text: Pimikkökuoriaisiin kuuluu useita aavikolla eläviä lajeja.


title: Pimikkökuoriaiset

text: Jotkut lajit syövät varastoissa ruokatavaroita.


title: Lentopallon miesten Supersarja

text: Lentopallon miesten Supersarja oli toiseksi korkein sarjataso Suomessa lentopallon puolella kaudesta 1996–1997 kauteen 2000–2001. Liiton visiona oli saada tasoa laajenettua liigan alapuolella pelejä lisäämällä ja näin helpottaa liigaan nousua.


title: Lentopallon miesten Supersarja

text: Ensimmäinen supersarjakausi pelattiin 1996–1997 kahdessa kuuden joukkueen lohkossa. Lohkon sisällä pelattiin nelinkertainen sarja, sekä toisen lohkon kanssa kaksinkertainen sarja. Tämän jälkeen alkoivat pudotuspelit. Pohjoislohkon joukkueet olivat Virtain Veikot, Tornion Lentis 88, Kannuksen Ura, Mikkelin Passarit, Muuramen Lentopallo ja Pielaveden Sampo. Superin etelälohkon muodostivat Albatross Turusta, Lahden Kimmo, Luolajan Kajastus, Lohja-Lentis, Someron Pallo ja Vihdin Lentopallo -90. Sampo nousi SM-liigaan ja Superista ykköseen putosivat Lohja-Lentis, Someron Pallo ja Mikkelin Passarit.


title: Lentopallon miesten Supersarja

text: Kaudelle 1997–1998 ottelumäärä putosi järjettömästä järkevämmäksi. Siirryttiin kahdentoista joukkueen kaksinkertaiseen sarjaan. Uusia joukkueita olivat Kalevan Lentopallo, Etta Oulusta, Savonlinnan Ajo nousijoina ja Vammalan Lentopallo, joka putosi edelliskaudella SM-liigasta. VaLePa nousi kauden päätteeksi takaisin liigaan. Superin karsinnoissa Savonlinnan Ajo pudotti Virtain Veikot ja Albatross Kalevan Lentopallon.


title: Lentopallon miesten Supersarja

text: Kaudella 1998–1999 sarjasta SM-liigaan nousi peräti kolme joukkuetta. East Volley, joka jatkoi Savonlinnan Ajon mieslentopalloilua, sarjan voittajana, Muuramen Lentopallo karsintojen kautta, sekä Lentopalloseura Etta villillä kortilla.


title: Lentopallon miesten Supersarja

text: Kaudella 1999–2000 Superin koko maan kattavaan sarjaan osallistuivat Kannuksen Ura, Kempeleen Pyrintö, Korson Veto, Lauttakylän Pyry, Perungan Pojat, Pyhäselän Urheilijat, Rocks Helsinki, Salpis Hollola, Tornion Lentis, Vihdin Lentopallo ja Virtain Veikot.


title: Lentopallon miesten Supersarja

text: Vuoden 2000–2001 sarjaan läksi vielä kymmenen joukkuetta. Nämä olivat Kannuksen Ura, Mutalan Riento Joensuusta, Korson Veto, Salpis Hollola, Lauttakylän Pyry, Tornion Lentis -88, Valkeakosken Isku-Veikot, Perungan Pojat, Vihdin Lentopallo -90 ja Virtain Veikot. Korso ja Perunka olivat viimeiset Supersarjasta SM-liigaan nousseet joukkueet. Seuraavalle kaudelle 1-sarja palasi toiseksi korkeimmaksi sarjatasoksi.


Lentopallon miesten supersarjan kausi 1997–1998 oli kausi, jolloin kyseistä sarjatasoa pelattiin toisen kerran.


title: Lentopallon miesten supersarjan kausi 1997–1998

text: Karsinnoissa sarjapaikkansa säilyttivät Ajo ja Albatross.


title: Tekken Revolution

text: Tekken Revolution () on Bandai Namco Gamesin kehittämä ja julkaisema taistelupeli. Peli julkaistiin PlayStation 3:lle vuonna 2013. Peli on ilmaiseksi pelattava ja ladattavissa PlayStation Storesta. Peliin voi myös ostaa lisäosia, kuten pukuja, iskuefektejä, premium kolikoita ja itse hahmoja voi avata ostamalla tai pelaamalla.


title: Tekken Revolution

text: Pelin palvelimet on suljettu maaliskuussa 2017.


title: Tekken Revolution

text: Pelaajan käytössä on ”kolikot”, joita käytetään pelaamiseen. Kolikoita on aluksi viisi, ja niitä saa lisää 30 minuutin välein. Pelissä on Online- ja Arcade-tilat. Pelaajan on mahdollisuus nousta tasoja ja parantaa hahmonsa taitoja voitoista saatavilla taitopisteillä. Pisteitä voi sijoittaa kolmeen päätaitoon: voimaan, kestävyyteen ja raivoon.


title: Ronald Robertson

text: Ronald Frederick ”Ronnie” Robertson (25. syyskuuta 1937 Brackenridge, Pennsylvania – 4. helmikuuta 2000 Fountain Valley, Kalifornia) oli yhdysvaltalainen taitoluistelija. Hän kilpaili vuoden 1956 talviolympialaisissa Cortina d’Ampezzossa ja sai siellä hopeaa miesten yksinluistelussa. Lisäksi hän sijoittui toiseksi sekä vuoden 1954 että vuoden 1955 maailmanmestaruuskilpailuissa. Vuoden 1956 jälkeen Robertson aloitti ammattilaisuransa ja solmi sopimuksen Ice Capadesin kanssa. Hän oli homo ja näyttelijä Tab Hunterin rakastaja. Robertson kuoli keuhkokuumeen komplikaatioihin.


title: Äkäskero

text: Äkäskero on tunturiselänne Muoniossa Äkäsjärvestä kaakkoon. Sen korkein laki on 528 metriä korkea. Se kuuluu Ylläs–Pallas-tunturiketjuun.


title: Gottfried von Cramm

text: Gottfried von Cramm (7. heinäkuuta 1907 Nettlingen – 9. marraskuuta 1976 Kairo) oli saksalainen tennispelaaja.


title: Gottfried von Cramm

text: Gottfried von Cramm voitti Ranskan avoimen tennisturnauksen vuosina 1934 ja 1936. Wimbledonin finaalissa hän pelasi kolmasti (1935, 1936 ja 1937) ja U.S. Openin finaalissa kerran (1937).


title: Gottfried von Cramm

text: Lisäksi von Cramm voitti nelinpelin sekä Ranskan että Yhdysvaltain avoimissa vuonna 1937 ja sekanelinpelin Wimbledonissa 1933. Maailman ykköspelaajaksi hänet rankattiin vuonna 1937. Suomessa von Cramm vieraili pelaamassa vuonna 1939 Westend Tennis Stadion Klubbin kutsumana.


title: Gottfried von Cramm

text: Von Cramm oli biseksuaali, joka avioitui kahdesti. Hänen ensimmäinen avioliittonsa oli vuosina 1931–1937 paronitar Elisabeth von Dobeneckin kanssa. Von Dobeneckin myöhempi puoliso oli jääkiekkoilija Gustav Jaenecke. Vuonna 1955 von Cramm solmi avioliiton amerikkalaisen perijättären Barbara Huttonin kanssa. Pariskunta erosi 1959.


title: Gottfried von Cramm

text: Vuonna 1938 von Cramm sai vuoden pituisen vankeustuomion homoseksuaalisesta suhteesta, joka hänellä oli ollut usean vuoden ajan vuosikymmenen alkupuolella juutalaistaustaisen näyttelijän Manasse Herbstin kanssa. Häntä syytettiin myös rahan lähettämisestä Palestiinaan vuonna 1936 muuttaneelle Herbstille. Von Cramm oli vankilassa puoli vuotta, kunnes hänet vapautetiin hyvän käytöksen ansioista lokakuussa 1938. Vapauttamiseen saattoivat vaikuttaa myös hänen ulkomaisten kilpakumppaneidensa Don Budgen johdolla Adolf Hitlerille lähettämät vetoomukset. Vapautumisensa jälkeen von Cramm muutti väliaikaisesti Ruotsiin, jonne hänet oli kutsunut kuningas Kustaa V.


title: Gottfried von Cramm

text: Biseksuaalisuudestaan huolimatta von Cramm onnistui välttämään keskitysleirit. Hän oli propagandasyistä natseille tärkeä arjalaista rotua edustavana menestyksekkäänä kilpaurheilijana. Von Cramm ei kuitenkaan suostunut milloinkaan liittymään natsipuolueeseen. Vuonna 1940 von Cramm määrättiin armeijaan ja hän taisteli itärintamalla. Sodan jälkeen von Cramm toimi liikemiehenä ja kuoli auto-onnettomuudessa liikematkallaan Egyptin Kairossa vuonna 1976. International Tennis Hall of Fameen hänet nimettiin vuonna 1977 ja Saksan urheilun Hall of Fameen 2008.


title: Äkäsjärvi

text: Äkäsjärvi on järvi Muoniossa. Se sijaitsee Jerisjärven eteläpuolella. Se laskee Äkäsjokea pitkin Muonionjokeen. Sen pinta-ala on 13 neliökilometriä.


title: Ernye Ákos

text: Ernye Ákos () oli unkarilainen aatelinen. Hän toimi sotilasjohtajana Unkarin kuningas Béla IV:n armeijassa ja Mongolien Imperiumin hyökkäyksien jälkeen hän toimi useissa eri valtakunnan luottamustehtävissä.


title: Ernye Ákos

text: Ernye osallistui "Mohin taisteluun" 11. huhtikuuta vuonna 1241 Mongolien Imperiumia vastaan. Ernyen kerrotaan pelastaneen taistelussa kuningas Béla IV:n hengen antamalla hänelle terveen hevosensa ja jääneen taistelemaan Mongoliarmeijaa vastaan viivyttääksen heitä sen verran, että kuningas pääsisi pakoon.


title: Ernye Ákos

text: Mongolien vetäytymisen jälkeen vuonna 1242 Ernyestä tuli kuningasperheen yksi arvostetuimmista aatelisista. Hän sai palkkioksi maata Hevesin ja Borsodin alueelta ja kuninkaalta luvan vahvistaa Dédesin linnaa, mikä sijaitsi hänen maillansa.


title: Ernye Ákos

text: Hän taisteli armeijan mukana vuonna 1246 sodassa Itävaltaa vastaan ja osallistui Leithan taisteluun. Vielä vuonna 1250 hän osallistui Itävaltaa vastaan käytyyn sotaan, jonka jälkeen hän ryhtyi hoitamaan valtakunnan eri luottamustehtäviä. Hän toimi vuosien 1258 - 1261 aikana Transilvanian voivodina. Jossain kirjoituksissa häntä on tituuleerattu "Transilvanian baaniksi". Voivodi Ernye voitti vuonna 1260 hyökkäävän Mongoliarmeijan Transilvanian eteläosissa. Ernye jatkoi valtakunnan palveluksessa erilaisissa luottamustoimissa kuolemaansa saakka vuoteen 1275.


title: Ämmäkoski

text: Ämmäkoski tarkoittaa seuraavia


title: Ämmänkosken voimalaitos

text: Ämmänkoski on voimalaitos Varkauden keskustassa. Se on Ämmänkosken niskalta Huruslahteen laskevassa Voimakanavassa, ja sen on rakennuttanut Enso-Gutzeit Oy Tervakoski. Sen putous on 13 metriä, teho 5 MW ja se valmistui 1906.


title: Lammin Salibandy

text: LaSB () oli vuosina 2002–2016 toiminut lammilainen salibandyn erikoisseura. Seuran miesten edustusjoukkue pelasi kaudet 2013–2016 Suomen toiseksi korkeimmalla sarjatasolla divarissa noustuaan sinne kauden 2012–2013 päätteeksi. Kaudeksi 2016–2017 seura nousi ylimmälle sarjatasolle Salibandyliigaan voittamalla Divarin loppuottelussa Hämeenlinnan Steelersin otteluvoitoin 3-2. Lammin Salibandy fuusioitui Hollolan Urheilijat -46:n salibandyjaoston ja Kosken Dynamon junioritoiminnan kanssa 18. huhtikuuta 2016, jolloin syntyi uusi salibandyn erikoisseura LASB. Tämä Lahdessa kotiottelunsa pelaava fuusioseura peri LaSB:n liigapaikan.


title: Kánin László

text:
Kánin László () oli unkarilainen aatelinen, joka toimi vuosien 1261 - 1264 aikana Transilvanian voivodina.
Kánilla oli kolme poikaa. Yksi pojista Kán II László toimi myös Transilvanian voivodina vuosina 1295 - 1314. Kánin László toimi Transilvanian voivodina aikana milloin Kán Tapani V toimi Transilvanian herttuana. Tapani V hallitsi aluetta ilman Unkarin kuningas Béla IV:n ohjausta. László ajautuikin Tapani V:n valtataisteluun mukaan ja hänellä oli useita korkea-arvoisia tehtäviä kuolemaansa saakka.


title: Freeport (Bahama)

text: Freeport on Bahaman toiseksi suurin kaupunki. Se sijaitsee Grand Bahaman saarella, ja sen asukasluku on 26 910 (vuonna 2006). Freeport on oma hallintoalueensa, joka on myös vapaakauppa-alue. Kaupungilla oli verovapaus vuoteen 1984, mutta sitä päätettiin jatkaa vielä 70 vuodella.


title: Freeport (Bahama)

text: Freeport sai alkunsa vuonna 1955 kun yhdysvaltalainen liikemies Wallace Groves sai Bahaman hallinnolta luvan perustaa Grand Bahamalle vapaakauppa-alueen ja saarivaltion toisen kaupungin. Kaupungin paikaksi valittiin noin 200 neliökilometrin kokoinen suoalue, joka kuivattiin. 1960-luvulla kaupunki oli lähinnä valkoihoisten asuttama, kunnes 1969 lähtien Bahaman hallitus pakotti kaupungin ottamaan kenet tahansa asukkaakseen. Tämä johti pieneen lamaan 1970-luvulla rikkaiden muuttaessa pois Freeportista. Myöhemmin Freeportin pinta-ala kasvoi 558 neliökilometriin.


title: ATP-kausi 2014

text: Tämä on luettelo kauden 2014 tenniksen ATP-kiertueen turnauksista ja voittajista kyseisellä kaudella.


title: Vaasan palo

text: Vaasan palo oli 3. elokuuta 1852 syttynyt laaja tulipalo, joka tuhosi suurimman osan Vaasan kaupungista. Palon syyksi on todistettu markkinamies Mårten Pehrinpoika Ohlsinin piipun sytyttämiseen käytetty tulitikku. Hänen arveltiin olevan alkoholin vaikutuksen alaisena. Tulipalo alkoi Läntisen Pitkänkadun varressa sijainneesta pehkuvarastosta. Vaasan 403 talosta tuhoutui 379 taloa ulkorakennuksineen, ja kuusi ihmistä sai palon seurauksena surmansa. Palossa tuhoutuneiden talojen arvoksi on laskettu 290 000 hopearuplaa.


title: Vaasan palo

text: Kaupungin rakennuksista säilyivät hovioikeuden talo (nykyinen Mustasaaren kirkko), rakenteilla ollut lääninhallituksen talo, lääninsairaala, kruununvankila, kruunun viljamakasiini, venäläisen varuskunnan varikkomakasiini ja ruutivarasto, niin sanottu Wasastjernan talo sekä parikymmentä yksityistä puutaloa. Tulipalon seurauksena Vaasan kaupunki määrättiin 1854 uudelleenrakennettavaksi noin seitsemän kilometriä aiemmalta paikaltaan luoteeseen Klemetsön niemelle eli nykyisen Vaasan keskustan paikalle. Carl Axel Setterbergin laatima uusi asemakaava perustui leveisiin puistokatuihin vastaisten kaupunkipalojen ehkäisemiseksi. Kaupunki myös uudelleennimettiin Nikolainkaupungiksi. Vaasan paloa edeltänyt sijainti tunnetaan nykyisin nimellä Vanha Vaasa.


title: Moreenimuodostumat

text: Moreenimuodostumat ovat moreenista muodostuneita pinnanmuotoja. Niitä voi syntyä sekä pohja- että pintamoreenista tai kummastakin näistä ja muusta aineksesta sekoittuneena. Moreenimuodostumien tyyppejä ovat selännemäiset drumliinit, kumpumoreenit ja reunamoreenit.


title: Moreenimuodostumat

text: Moreenimuodostumilla on merkitystä viimeisimmän jääkauden historiaa tutkittaessa. Tämän ohella ne lisäävät ympäristön geologista monimuotoisuutta. Niihin sisältyvät maisemalliset ja biologiset arvot ovat samantapaisia kuin harjujen ja kallioiden. Valtakunnallisesti arvokkaat moreenimuodostumat on suomessa inventoitu.


title: Ätäskö

text: Ätäskö on järvi Pohjois-Karjalassa Kiteellä Pyhäjärven pohjoispuoella. Sen pinta-ala on 12 neliökilometriä. Se laskee Karjalan Pyhäjärveen.


title: Äyskoski

text: Äyskoski on kolmesta peräkkäisestä putouksesta muodostuva koski, joka sijaitsee Pohjois-Savossa Tervossa Nilakan ja Rasvangin välissä. Sen putouskorkeus on 4,2 metriä. Suurin kosken virtaama on ollut toukokuussa 2012 mitattu 50 m³/s ja normaaliaikana se on noin 24 m³/s. Istukaslajeina koskessa ovat kirjolohi ja taimen. Luontaisia saalislajeja ovat taimen, harjus ja siika. Sallittuja kalastusmenetelmiä ovat heittokalastus ja perhokalastus.


title: Jäätikköjokimuodostumat

text: Jäätikköjokimuodostumat eli glasifluviaaliset muodostumat ovat viimeisimmän jääkauden loppuvaiheessa, mannerjäätikön sulaessa syntyneitä pinnanmuotoja, joiden synnyn on aiheuttanut joko mannerjäätikön sisällä tai sen pinnalla tai pohjalla virranneiden jäätikköjokien aikaansaama kulutus tai kasautuminen.


title: Jäätikköjokimuodostumat

text: Merkkejä jäätikköjokien kulutuksesta on Suomessa eniten Lapissa mutta myös Keski- ja Itä-Suomessa siellä missä maanpinta ei jäätikön sulaessa ollut veden peitossa. Tällaisia ovat muun muassa erilaiset sulamisvesiuomat ja Lapissa tunturien rinteillä tavattavat lieveuomat. Jäätikköjokien aikaansaamia kulutusuomia voi lisäksi olla myös jäätikköjokien synnyttämien kasautumismuotojen pinnoilla.


title: Jäätikköjokimuodostumat

text: Jäätikköjokien synnyttämät kasautumismuodot koostuvat lajittuneesta sorasta ja hiekasta sekä jäätikköjokien kulutuksen pyöristämistä kivistä ja lohkareista. Suomessa niitä on noin 7 % maan pinta-alasta.


title: Jäätikköjokimuodostumat

text: Suomessa yleisimpiä jäätikköjokien kasaamia pinnanmuotoja ovat harjut, jotka saattavat muodostaa jopa kymmenien kilometrien pituisia kapeita selänteitä. Välillä harjujaksot voivat levittäytyä laajoiksi kentiksi, joissa harjuainekseen hautautuneiden jäälohkareiden paikoille on voinut muodostua harjuhautoja eli suppia.


title: Jäätikköjokimuodostumat

text: Jäätikköjokien suille kasautuneita jäätikköjokisyntyisiä pinnanmuotoja ovat deltat ja sandurit. Delta eli jäätikköjokisuisto muodostui jäätikköjoen päättyessä mereen, sandur silloin kun jäätikköjoki päättyi kuivalle maalle. Muita jäätikköjokisyntyisiä kasautumismuotoja ovat laaksontäyteet Lapissa sekä etenkin Lounais-Suomessa tavattavat lievemuodostumat, joita esiinty kalliomäkien reunoilla.


title: Jäätikköjokimuodostumat

text: Huomattavia jäätikköjokimuodostumia ovat reunamuodostumat. Ne koostuvat jäätikön reunaan syntyneistä rinnakkaisista deltoista ja sandureista tai sandurdeltoista, jotka ovat deltan ja sandurin yhdistelmiä. Reunamuodostumia ovat Suomessa Salpausselät ja Sisä-Suomen reunamuodostuma. Salpausselissä voi olla niiden proksimaaliosissa eli jäätikön puolella myös moreenia ja jäälohkareiden hautautuessa syntyneitä suppia, distaaliosa eli jäätikön ulkopuolinen reuna on enimmäkseen lajittunutta ainesta.


title: Jäätikköjokimuodostumat

text: Sekä reunamuodostumien että harjujen yhteydessä voi esiintyä harjuaineksesta muodostuneita säännöttömiä pieniä kumpuja ja selänteitä. Niitä kutsutaan Kames-maastoksi.


Lentopallon miesten 1-sarjakausi 2002–2003 pelattiin kahdessa lohkossa. Kummankin lohkon kahdeksan parasta selvisi pudotuspeleihin.


title: Lentopallon miesten 1-sarjakausi 2002–2003

text: Vaasan Kiisto voitti ykkössarjan mestaruuden.


text: 1-sarjan säilymiskarsinnoissa selvisivät voittajiksi Puijo Wolley ja Lauritsalan Kisa. Sarjasta putosivat Laihian Luja, Mikkelin Passarit ja Vihdin Lentopallo.


title: Glenlivet

text: Glenlivet on skotlantilainen viskitislaamo. Se sijaitsee Livetjoen laaksossa, joka on Avonjoen sivujoki. Avonjoki on taas Speyjoen sivujoki, minkä takia Glenlivet luetellaan Speyside-viskiksi. Glen tarkoittaa suomeksi laaksoa, eli Glenlivet on suomeksi Livetinlaakso. Laaksossa oli 1800-luvulla useita laittomia viskitislaamoita. Tislaamon perustaja George Smith sai vuonna 1824 ensimmäisenä laillisen oikeuden valmistaa laaksossa viskiä, mistä juontuu viskin nimi The Glenlivet.


title: Vapaudenaukio (Tallinna)

text: Vapaudenaukio () on aukio Tallinnan vanhankaupungin eteläpäässä Kesklinnan kaupunginosassa Virossa. Neuvostomiehityksen aikana aukio tunnettiin nimellä Voitonaukio (Võidu väljak). Aukion laidoilla sijaitsevat muun muassa Viron vapaussodan muistoksi vuonna 2009 paljastettu 23,5 metriä korkea Viron vapaudenpatsas sekä Pyhän Johanneksen kirkko.


title: BA Tempelhof Berlin

text: BA Tempelhof Berlin (lyh. BAT Berlin) on vuonna 1995 perustettu saksalainen salibandyn erikoisseura Berliinistä. Seuran miesten edustusjoukkue pelaa kaudella 2013–2014 maan korkeimmalla sarjatasolla Unihockey-Bundesligassa. Miesten edustusjoukkueessa pelaa kaudella 2013-2014 suomalainen Joonas Kuisma.


title: Kustannus-Puntsi

text: Kustannus-Puntsi on vuonna 1996 perustettu inarilainen pienkustantamo, joka on julkaissut Lappiin, saamelaisiin ja pohjoisiin kysymyksiin liittyvää kirjallisuutta. Puntsi on Euroopan unionin pohjoisin kirjankustantamo. Kustantamon yhteistyökumppaneina ovat olleet muun muassa Saamelaiskäräjät, Lapin yliopisto, Pohjoinen valokuvakeskus ja Lapin maakuntakirjasto. Yrityksen nimi tulee saamen kielen sanasta "bunci", joka tarkoittaa muun muassa intoa. Kustantajina toimivat Veli-Pekka Lehtola ja Jorma Lehtola.


title: Jalmari Meurman

text: Jalmari Meurman (19. heinäkuuta 1870 – 3. helmikuuta 1946) oli kangasalalainen agronomi, kunnallisneuvos ja kansanedustaja. Hän oli Agathon Meurmanin poika.


title: Red Hocks Kaufering

text: Red Hocks Kaufering on vuonna 2004 perustettu saksalainen salibandyn erikoisseura Kauferingista. Seuran miesten edustusjoukkue pelaa kaudella 2017–2018 maan korkeimmalla sarjatasolla Unihockey-Bundesligassa.


title: WTA-kausi 2014

text: Tämä on luettelo kauden 2014 tenniksen WTA-kiertueen turnauksista ja voittajista kyseisellä kaudella.


title: Unihockey Igels Dresden

text: Unihockey Igels Dresden on vuonna 1996 perustettu saksalainen salibandyn erikoisseura Dresdenistä. Seuran miesten edustusjoukkue pelaa kaudella 2013–2014 maan korkeimmalla sarjatasolla Unihockey-Bundesligassa.


title: UHC Döbeln 06

text: UHC Döbeln 06 on vuonna 2006 perustettu saksalainen salibandyn erikoisseura Döbelnistä. Seuran miesten edustusjoukkue pelaa kaudella 2013–2014 maan korkeimmalla sarjatasolla Unihockey-Bundesligassa.


title: ETV Piranhhas

text: ETV Piranhhas on vuonna 1998 perustettu saksalainen salibandyn erikoisseura Hampurista. Seuran miesten edustusjoukkue pelaa kaudella 2013–2014 maan korkeimmalla sarjatasolla Unihockey-Bundesligassa. Miesten edustusjoukkueessa pelaa kaudella 2013-2014 suomalainen Jani Karonen.


title: Luke Richardson

text: Luke Glen Richardson (s. 26. maaliskuuta 1969) on kanadalainen jääkiekkovalmentaja, joka toimii Binghamton Senatorsin päävalmentajana. Pelaajauransa aikana hän pelasi NHL:ssä 21 kautta.


title: Ed Westfall

text: Edwin Vernon ”Ed” Westfall (s. 19. syyskuuta 1940) on uransa päättänyt kanadalainen jääkiekkoilija. Westfall pelasi 18 kautta NHL:ssä edustaen Boston Bruinsia ja New York Islandersia. Hän oli pelipaikaltaan oikea laitahyökkääjä.


title: Kielet Eurovision laulukilpailussa

text: Tämä artikkeli käsittelee Eurovision laulukilpailussa käytettyjä kieliä ja niihin liittyviä käytäntöjä. Euroviisuissa on ollut kahteen otteeseen käytössä kielisääntö, jonka mukaan kunkin maan edustuskappale tuli esittää jollakin maan virallisista kielistä. Minkäänlaista kielisääntöä ei ollut asetettu perustamisvuonna 1956, jolloin pidettiin luonnollisena, että jokainen maa laulaa omalla kielellään. Vuonna Ruotsin Ingvar Wixell esittikin kappaleensa "Absent Friends" kokonaan englanniksi, mistä seurauksena vuonna 1966 kielisääntö asetettiin voimaan. Kielisääntö vapautettiin neljäksi vuodeksi vuosina 1973–1976, jolloin kappaleet sai taas esittää millä kielellä tahansa. Tuolloin englanti valikoitui usean maan (pääasiassa Pohjoismaat ja Alankomaat) laulukieleksi. Kielisääntö oli jälleen voimassa vuodesta 1977 vuoteen 1998 asti. Laulunsanoissa sai kuitenkin olla muutama sana vieraitakin kieliä; myös kappaleen nimi sai olla vieraskielinen. Vuonna 1999 kielisääntö vapautettiin lopullisesti. Siitä lähtien englannin käyttö laulukielenä on yleistynyt hyvin voimakkaasti, ja nykyään englanti onkin ylivoimaisesti käytetyin laulukieli Euroviisuissa. Joillekin maille on myös tavanomaista käyttää samassa kappaleessa sekä englantia että omaa kieltään.


title: Kielet Eurovision laulukilpailussa

text: Euroopan yleisradiounionin viralliset kielet englanti ja ranska ovat myös Eurovision laulukilpailun viralliset juontokielet.


title: Kielet Eurovision laulukilpailussa

text: Ennen kielisäännön vapautumista ja englannin ylivaltaa suosituin laulukieli oli ranska, sillä peräti viisi maata, Ranska, Monaco, Luxemburg, Belgia ja Sveitsi, saattoivat laulaa ranskaksi. Ranskaa onkin kuultu joka ikisessä kilpailussa. Englantia on kuultu joka kerta vuodesta 1959 lähtien.


title: Kielet Eurovision laulukilpailussa

text: Serbia ja Portugali ovat ainoat maat, jotka ovat voittaneet kielivapauden aikana täysin omakielisellä kappaleella (Marija Šerifović – "Molitva" 2007 serbiaksi ja Salvador Sobral – "Amar pelos dois" 2017 portugaliksi). Lisäksi Ukrainan molemmissa voittokappaleissa kuullaan omaa kieltä: 2004 ukrainaa (Ruslana – "Wild Dances") ja 2016 krimintataaria (Jamala – "1944"). Kielisäännön vapautumisen jälkeen 1999 mukana olleista maista jokainen on käyttänyt lauluissaan englantia. Vuoteen 2015 ja Bojana Stamenovin kappaleeseen "Beauty Never Lies" asti jälleen Serbia oli ainoa, joka oli esittänyt kaikki laulunsa kokonaan omalla kielellään. Sen sijaan useampi maa on käyttänyt joka kerta omaa kieltään ainakin osittain: Andorra, Italia, Monaco, Portugali ja Ranska. Vasta vuonna 2015 myös Israel esitti ensimmäistä kertaa täysin englanninkielisen kappaleen (Nadav Guedj – "Golden Boy") ja Espanja vuonna 2016 (Barei – "Say Yay!"). Myös Luxemburg ja Marokko ovat käyttäneet pelkästään omia kieliään, mutta maat eivät ole olleet mukana kielisäännön vapautumisen jälkeen.


title: Kielet Eurovision laulukilpailussa

text: Kielisäännön vapautumisen jälkeen omaa kieltään eivät ole käyttäneet vielä kertaakaan vain Ruotsi ja Tanska. Azerbaidžan ei ole käyttänyt omaa kieltään koskaan.Suomi on ollut Suomen karsintojen valtakieli, kunnes vuodesta 2000 lähtien enemmistö kappaleista on useimmiten esitetty englanniksi. Alkuvuosina Suomen karsintoihin hyväksyttiin vain suomenkielisiä kappaleita. Suomen ruotsinkieliset nostivat asian julkiseen keskusteluun, jonka tuloksena toista kotimaista kieltä kuultiin ensimmäisen kerran vuonna 1965 Carolan kappaleen "Ge mig en grabb" myötä. Ruotsinkielinen kappale, Beatin "Fri?", voitti karsinnan ensimmäisen kerran vuonna 1990, jolloin kaikki karsinnan kolme ruotsinkielistä kappaletta sijoittuivat kilpailun neljän parhaan joukkoon.


title: Kielet Eurovision laulukilpailussa

text: Suomen karsinnoissa on ollut neljänä vuonna italiankielisiä kappaleita: Taina Kokkosen "Silenzio" 2002, Tomi Metsäkedon "Eternamente Maria" ja "Un posto fra le nuvole" 2006 ja Pentti Hietasen "Il mondo è qui" 2010. Myös Laura Voutilaisen kappaleessa "Kosketa mua" 2007 oli italiankielisiä osuuksia, jotka esitti Flavio Cristilli.


title: Kielet Eurovision laulukilpailussa

text: Vuoden 2005 karsinnoissa kuultiin ensimmäistä kertaa ranskaa ja arabiaa Momo Catin kappaleessa "Europa Europa". Norlan El Misionario esitti Suomen karsintojen ensimmäisen espanjankielisen kappaleen "No voy a llorar por ti" 2015. Vuonna 2016 ClemSO käytti "Thief"-kappaleessaan joruban kieltä sekä Länsi-Afrikan pidgin-englantia.


title: Kielet Eurovision laulukilpailussa

text: Vuonna 2009 Signmark esitti kappaleen "Speakerbox" viittomakielellä. Lauluosuudet hoiti Osmo Ikonen. Esitys sijoittui karsinnassa toiseksi.


title: Kielet Eurovision laulukilpailussa

text: Irlanti on laulanut vain kerran iiriksi vuonna 1972 (Sandie Jones – "Ceol an ghrá") ja Sveitsi retoromaaniksi 1989 (Furbaz – "Viver senza tei"). Molemmat ovat maidensa virallisia kieliä.


title: Kielet Eurovision laulukilpailussa

text: Luxemburg on laulanut luxemburgiksi (Camillo Felgen – "So laang we's du do bast", 1960 ja Marion Welter & Kontinent – "Sou fräi", 1992), Malta maltaksi (Joe Grech – "Marija l-Maltija", 1971 ja Helen & Joseph – "L-imħabba", 1972) ja Suomi suomenruotsiksi (Beat – "Fri?", 1990 ja Pernilla Karlsson – "När jag blundar", 2012) kokonaan kaksi kertaa jokainen. Kaikki ovat maidensa virallisia kieliä.


title: Kielet Eurovision laulukilpailussa

text: Ranska on esiintynyt peräti kahdella vähemmistökielellään: bretoniksi 1996 (Dan Ar Braz & L'Heritage des Celtes – "Diwanit bugale") ja korsikaksi 2011 (Amaury Vassili – "Sognu").


title: Kielet Eurovision laulukilpailussa

text: Vähemmistökielistä ovat päässeet esille myös Italian napoli (Peppino di Capri – "Comme è ddoce 'o mare", 1991), Liettuan samogiitti (Aistė Smilgevičiūtė – "Strazdas", 1999), Viron võro (Neiokõsõ – "Tii", 2004), Venäjän udmurtti (Buranovskije Babuški – "Party for Everybody", 2012) ja Ukrainan krimintataari (Jamala – "1944", 2016).


title: Kielet Eurovision laulukilpailussa

text: Latvia lauloi vähemmistökielellään venäjäksi vuonna 2009 (Intars Busulis – "Probka") kokonaan ja Liettua osittain (Sasha Son – "Love"). Samana vuonna myös Israel lauloi osittain arabiaksi (Noa & Mira Awad – "There Must Be Another Way") ja Venäjä osittain ukrainaksi (Anastasija Pryh'odko – "Mamo").


title: Kielet Eurovision laulukilpailussa

text: Romanikieltä on käyttänyt laulussaan Makedonia 2013 (Esma & Lozano – "Pred da se razdeni"), Unkari 2017 (Joci Pápai – "Origo") ja laulunsa nimessä Tšekki 2009 (Gipsy.cz – "Aven Romale").


title: Kielet Eurovision laulukilpailussa

text: Norjan vuoden 1980 laulun nimi oli saamea (Sverre Kjelsberg & Mattis Hætta – "Sámiid ædnan").


title: Kielet Eurovision laulukilpailussa

text: Viittomakieltä ovat käyttäneet esityksissään Latvian Walters & Kazha ("The War Is Not Over", 2005) ja Liettuan Evelina Sašenko ("C'est ma vie", 2011).


title: Kielet Eurovision laulukilpailussa

text: Itävalta on laulanut peräti neljä kertaa saksan kielen murteilla: Wienin murteella 1971 (Marianne Mendt – "Musik"), Vorarlbergin murteella 1996 (George Nussbaumer – "Weil's dr guat got"), Steiermarkin murteella 2003 (Alf Poier – "Weil der Mensch zählt") ja Mühlviertelin murteella 2012 (Trackshittaz – "Woki mit deim Popo").


title: Kielet Eurovision laulukilpailussa

text: Vuonna 1995 Kreikan Elina Konstantopouloun kappaleessa "Pia prosefhi" käytettiin muinaiskreikkaa ja 2016 Argon kappaleessa "Utopian Land" pontoksenkreikkaa.


title: Kielet Eurovision laulukilpailussa

text: Albanian Rona Nishliu esitti laulunsa "Suus" ghegin murteella 2012, ja Suomen Kuunkuiskaajien vuoden 2010 laulun "Työlki ellää" nimi on Karjalan murretta.


title: Kielet Eurovision laulukilpailussa

text: Eurooppalaisten kielten lisäksi Euroviisuissa on päästy kuulemaan myös muutamaa Euroopan ulkopuolella puhuttavaa kieltä. Ensimmäisen kerran näin kävi vuonna 1992, kun Ranskan Kali esitti kappaleensa "Monté la riviè" osittain haitin kreoliksi.


title: Kielet Eurovision laulukilpailussa

text: Monacon Séverine Ferrer käytti vuonna 2006 kappaleessaan "La coco-dance" tahitin kieltä, ja Norjan Stella Mwangi swahilia kappaleessaan "Haba Haba" vuonna 2011.


title: Kielet Eurovision laulukilpailussa

text: Euroopan maiden virallisista kielistä Euroviisuissa ei ole vielä kertaakaan kuultu laulua azeriksi, sillä Azerbaidžan on laulanut vain englanniksi. Vuoden 2012 Azerbaidžanin edustaja Səbinə Babayeva on kuitenkin levyttänyt kappaleensa "When the Music Dies" azeriksi nimellä "Gəl". Myöskään monegassia ei ole Monacolta kuultu.


title: Kielet Eurovision laulukilpailussa

text: Kokonaista laulua ei ole myöskään kuultu ukrainaksi, sillä Ukraina on joka kerta käyttänyt lauluissaan myös englantia. Kokonaiset kappaleet armeniaksi (Sevak Khanagyan – "Qami") ja georgiaksi (Iriao – "Šeni gulistvis") kuultiin ensimmäistä kertaa vuonna 2018.


title: Kielet Eurovision laulukilpailussa

text: Belgia ja Luxemburg eivät ole koskaan käyttäneet kolmatta kieltään saksaa. Kypros ei ole myöskään käyttänyt toista kieltään turkkia, eikä Alankomaat friisiä.


title: Kielet Eurovision laulukilpailussa

text: Espanjan ja Ranskan alueella puhuttavaa baskin kieltä ei ole Euroviisuissa kuultu, mutta Espanja on levyttänyt kaksi viisuaan myös baskiksi: Salomé vuoden 1969 voittokappaleensa "Vivo cantando" nimellä "Kantari bizi nais" ja Mocedades vuoden 1973 laulunsa "Eres tú" äidinkielellään nimellä "Zu zara".


title: Kielet Eurovision laulukilpailussa

text: Vaikka Norjan kappaleen nimi "Sámiid ædnan" vuonna 1980 oli saamea, itse laulua saamelaiskielillä ei ole vielä esitetty. Niin olisi voinut tapahtua kuitenkin vuonna 2008, jolloin Norjan karsinnoissa oli mukana Ann-Mari Andersenin pohjoissaamenkielinen kappale "Ándagassii". Eteläsaamen kieltä kuultiin Ruotsin karsinnoissa 2015, kun Jon Henrik Fjällgren esitti kappaleensa "Jag är fri (Manne leam frijje)", ja 2017 Aninian kanssa kappaleen "En värld full av strider (Eatneme gusnie jeenh dåaroeh)".


title: Kielet Eurovision laulukilpailussa

text: Britannian edustajat ovat laulaneet pelkästään englanniksi, eli maan vähemmistökieliä kymriä ja gaelia ei ole Euroviisuissa kuultu.


title: Kielet Eurovision laulukilpailussa

text: Tanskaa voisi edustaa myös färsaarelainen tai grönlantilainen artisti fääriksi tai grönlanniksi, mutta näin ei ole tapahtunut.


title: Kielet Eurovision laulukilpailussa

text: Jos kappaletta ei ole esitetty kokonaan kyseisellä kielellä, tiedot on "kursivoitu". Tietoihin on tällöin mahdollisesti lisätty myös ensimmäinen kerta, jolloin kyseisellä kielellä on esitetty kokonainen kappale.


title: Kielet Eurovision laulukilpailussa

text: Romanikieli kuului oikeastaan aivan ensimmäisen kerran vuonna 2009 Tšekin Gipsy.cz:n kappaleen nimessä "Aven Romale". Myös Bulgarian Sofi Marinovan monikielisessä kappaleessa "Love Unlimited" vuonna 2012 kuultiin lause romania, mutta taulukkoon merkityssä Makedonian kappaleessa sitä kuultiin ensimmäisen kerran varsinaisena laulukielenä. Myös azeria on itse asiassa kuultu yhden lauseen verran juuri edellä mainitussa kappaleessa.


title: Kielet Eurovision laulukilpailussa

text: Näistä syistä ohessa on täydennyksenä taulukko kielistä, joita on ensimmäisenä käyttökertanaan kuultu vain muutaman sanan verran:


title: Kielet Eurovision laulukilpailussa

text: Murteet:


title: Kielet Eurovision laulukilpailussa

text:
Kielet ovat järjestyksessä kokonaan niillä laulettujen kappaleiden perusteella. Mikäli osittain kyseisellä kielellä esitetty kappale on sijoittunut kokonaan tällä kielellä esitettyä korkeammalle, sen tiedot on myös merkitty "kursiivilla" varsinaisen kappaleen alle.
SF = semifinaali


title: Kielet Eurovision laulukilpailussa

text:
Taulukko kielistä, joilla on laulettu vain osittain:
Samalta vuodelta olevat kappaleet ovat järjestyksessä sijoituksen mukaan. Mikäli tietyllä kielellä viimeisimpänä esitetty kappale ei ole kokonaan omakielinen, on perään lisätty viimeisin kokonaan kyseisellä kielellä esitetty kappale. Osittain omakieliset kappaleet on merkitty "kursiivilla".


title: Lupita Nyong’o

text: Lupita Nyong’o (s. 1. maaliskuuta 1983 México, Meksiko) on meksikolais-kenialainen näyttelijä. Hän teki elokuvadebyyttinsä Yhdysvalloissa vuoden 2013 elokuvassa "12 Years a Slave", josta hänet palkittiin parhaan naissivuosan Oscarilla ja SAG-palkinnolla. Hän sai roolistaan myös Golden Globe- ja Bafta-palkintoehdokkuudet.


title: Lupita Nyong’o

text: Vuonna 2014 Nyong’o näytteli toimintaelokuvassa "Non-Stop" yhdessä Liam Neesonin ja Julianne Mooren kanssa. Hän esiintyi elokuvasta "" alkaen liikkeenkaappaustekniikalla toteutetussa roolissa Maz Kanatana. Vuonna 2016 Nyong’o esiintyi ääniroolissa elokuvassa "Viidakkokirja".


title: Lupita Nyong’o

text: "People-lehti" nimesi Nyong’on vuoden 2014 kauneimmaksi naiseksi maailmassa.


title: Adelen elämä: osat 1 ja 2

text: Adelen elämä: osat 1 ja 2 () on vuonna 2013 ensi-iltansa saanut Abdellatif Kechichen ohjaama, käsikirjoittama ja tuottama ranskalainen draamaelokuva. Se perustuu löyhästi Julie Marohin sarjakuvaromaaniin "Le bleu est une couleur chaude" vuodelta 2010. Elokuva kertoo Adèlesta ja hänen kasvuaan lukiolaisesta aikuiseksi ja kääteentekevästä suhteestaan taiteilija Emmaan. Elokuvan pääosissa ovat Adèle Exarchopoulos ja Léa Seydoux.


title: Adelen elämä: osat 1 ja 2

text: Elokuva palkittiin Cannesin elokuvajuhlien pääpalkinnolla Kultaisella palmulla vuonna 2013. Elokuva on Cannesin elokuvajuhlien historiassa ensimmäinen elokuva, jonka sekä ohjaaja että naispääosan esittäjät palkittiin Kultaisella palmulla. Elokuva oli myös ehdolla parhaan vieraskielisen elokuvan Golden Globen ja BAFTAn saajaksi.


title: Adelen elämä: osat 1 ja 2

text: Vuonna 2016 "Adelen elämä: osat 1 ja 2" äänestettiin BBC:n kyselyssä tämän vuosisadan 50 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Adelen elämä: osat 1 ja 2

text: Rotten Tomatoes -sivuston mukaan kriitikoiden arvosteluista 89% oli positiivisia perustuen 133 arvosteluun.


title: Adelen elämä: osat 1 ja 2

text: Elokuva herätti kohua ja keskustelua pitkillä ja rohkeilla rakastelukohtauksillaan ja järkytti niillä kriitikoita muun muassa Cannesin elokuvajuhlilla. Iltalehden Tuomas Riskala antoi elokuvalle täydet viisi tähteä ja kutsui elokuvaa yhdeksi vuoden parhaista elokuvista sekä vuoden koskettavimmaksi rakkaustarinaksi. Myös Ilta-Sanomien Tarmo Poussu antoi elokuvalle täydet viisi tähteä ja sanoi kolmetuntisen elokuvan olevan jokaisen minuuttinsa arvoinen.


title: Léa Seydoux

text: Léa Hélène Seydoux-Fornier de Clausonne (s. 1. kesäkuuta 1985 Pariisi, Ranska), tunnetaan paremmin nimellä Léa Seydoux, on ranskalainen näyttelijä, joka tunnetaan muun muassa rooleistaan elokuvissa "Kunniattomat paskiaiset" (2009), "Midnight in Paris" (2011), "" (2011) ja "The Grand Budapest Hotel" (2014). Vuonna 2013 hänet palkittiin Cannesin elokuvajuhlien Kultaisella palmulla elokuvasta "". Hän näyttelee myös "007 Spectre" -elokuvassa, joka sai ensi-iltansa 30. lokakuuta 2015.


title: Adèle Exarchopoulos

text: Adèle Exarchopoulos (s. 22. marraskuuta 1993 Pariisi, Ranska) on ranskalainen näyttelijä, joka tuli kansainvälisesti tunnetuksi roolistaan elokuvassa "". Elokuva palkittiin Cannesin elokuvajuhlien Kultaisella palmulla ja palkinto annettiin ohjaajan lisäksi Exarchopoulosille ja Léa Seydouxille.


title: Snaer Vanha

text: Orkneyinga-saagassa Snaer Vanha (Snærr hinn gamli) on "Gothlandia, Finnlandia ja Kvenlandia" hallinneen kuninkaan Fornjótrin jälkeläinen. Hversu Noregr byggdist kertoo Snærin olevan Jökulin (Jǫkull 'icicle, ice, glacier') poika, Kárin pojanpoika. Kári, Ægir/Hlér ja Logi olivat Fornjótin poikia.


title: Dallas Buyers Club

text: Dallas Buyers Club on vuonna 2013 ensi-iltansa saanut Jean-Marc Valléen ohjaama elämäkerrallinen draamaelokuva. Sen pääosissa ovat Matthew McConaughey, Jennifer Garner, Jared Leto ja Steve Zahn. Elokuva perustuu tosielämän Ron Woodroofin elämään ja hänestä tehtyyn artikkeliin "The Dallas Morning News" -lehdessä, joka julkaistiin vuonna 1992.


title: Dallas Buyers Club

text: Elokuva sai ensi-iltansa Toronton elokuvajuhlilla 7. syyskuuta 2013. Suomessa elokuvan ensi-ilta oli 31. tammikuuta 2014.


title: Dallas Buyers Club

text: "Dallas Buyers Club" palkittiin parhaan miespääosan (Matthew McConaughey), miessivuosan (Jared Leto) ja maskeerauksen Oscareilla, oltuaan ehdolla myös muun muassa parhaasta elokuvasta ja alkuperäisestä käsikirjoituksesta. Elokuva palkittiin myös kahdella Golden Globe -palkinnolla: paras miespääosa draamaelokuvassa ja paras miessivuosa. McConaughey ja Leto palkittiin myös parhaan miespääosan ja miessivuosan SAG-palkinnoilla.


title: Dallas Buyers Club

text: Rotten Tomatoes -sivuston mukaan kriitikoiden arvosteluista 93 % oli positiivisia perustuen 177 arvosteluun.


title: Ecuadorin–Perun sota

text: Ecuadorin–Perun sota tai vuoden 41 sota oli Ecuadorin ja Perun käymä rajasota vuoden 1941 aikana. Sota alkoi 5. heinäkuuta 1941 ja päättyi Perun voittoon 31. heinäkuuta 1941. Sodan aikana Peru miehitti läntisen Ecuadorin El Oron provinssin ja osan Lojan provinssista Andeilla. Vaikka sota käytiin toisen maailmansodan aikana, se oli oma sotansa eikä kumpikaan osapuoli ollut akselivaltojen tai liittoutuneiden puolella rajasodan aikana. Sodan jälkeen kumpikin osapuoli allekirjoitti Rion protokollan 29. tammikuuta 1942. Jännitteet molempien osapuolten välillä kuitenkin johtivat myöhemmin kahteen uuteen rajasotaan vuosina 1981 ja 1995, jonka jälkeen kumpikin osapuoli allekirjoittivat pysyvän rauhansopimuksen 26. lokakuuta 1998 ja sopivat rajakiistansa lopullisesti touko-kesäkuussa 1999.


title: Autobahn A16 (Sveitsi)

text: Autobahn A16 on moottoritie Luoteis-Sveitsissä.


title: Autobahn A16 (Sveitsi)

text: A16 kulkee Juravuoriston poikki Ranskasta Keski-Sveitsiin. Tie alkaa Ranskan rajalta Belfortin eteläpuolelta, tieltä N1019, päättyen Biel/Bienneen moottoritielle A5. A16 kulkee kansallisen valtatien N16 reittiä ().


title: Autobahn A16 (Sveitsi)

text: A16:n pituus on 85 kilometriä. Tie on 2–4-kaistainen. Tie kulkee Juran ja Bernin kantonien alueella.


title: Autobahn A16 (Sveitsi)

text: Moottoritietä A16 rakennettiin 30 vuotta vuodesta 1987 vuoteen 2017. Tien rakentamiskustannukset olivat 6,5 mrd. Sfr eli noin 75 milj. frangia kilometriltä. Tietä onkin moitittu kalliiksi varsinkin, kun ottaa huomioon tien liikennemäärät: vuonna 2016 vuotuinen vuorokausikeskiarvo oli Bielin päässä La Heuttessa 17 500 ajoneuvoa ja Ranskan päässä Belfortissa 5 500 ajoneuvoa. Toisaalta rakentaminen on ollut hankalan maaston takia työlästä. Tie kulkee kolmanneksen matkastaan tunnelissa, joita on lähes 30.


title: Hajautettu laskenta

text: Hajautettu laskenta tarkoittaa hajautettua laskentaa ryppäässä, jossa useat fyysisesti eri paikoissa olevat koneet suorittavat jotain tietokoneilla laskettavaa tehtävää (vrt. klusteri (tietotekniikka)). Tällaiset ovat usein tieteellisiä laskentatehtäviä kuten BOINC-verkko. Myös kryptovaluutta bitcoin on hajautettuun laskentaan perustuva ja se onkin ylivoimaisesti suurin hajautetun laskennan projekti.


title: Hajautettu laskenta

text: Hajautettuun laskentaan klustereissa voidaan käyttää apuna ohjelmakirjastoja ja tekniikoita kuten MPI ja PVM.


title: Henrik Gustaf Borenius (professori)

text: Henrik Gustaf Borenius (3. lokakuuta 1802 Uusikirkko – 5. maaliskuuta 1894 Helsinki) oli suomalainen luonnontutkija, joka sai professorin arvon.


title: Henrik Gustaf Borenius (professori)

text:
Boreniuksen vanhemmat olivat kirkkoherra Henrik Borenius ja Sofia Stråhlman. Tuomiokapitulin asessori Alexander Ferdinand Borenius oli hänen veljensä. Borenius valmistui filosofian tohtoriksi (maisteriksi) 1827 ja toimittuaan sekä opettajana että pappina hänestä tuli 1834 matematiikan dosentti ja samalla Helsingin yliopiston saksan kielen lehtori. 1846 hänet nimitettiin matematiikan ja fysiikan apulaiseksi. 1848-1860 hän toimi yliopiston magneettisen observatorion johtajana. Borenius tutki muun muassa valon heijastumista, painovoiman määräämistä heilurin avulla sekä myöhemmin maapallon litistymistä, tähtitieteellisiä paikanmäärityksiä ja Suomen pinta-alaa. Johtamassaan laitoksessa Borenius pyrki toteuttamaan appensa, professori Johan Jakob Nervanderin suunnittelemaa havainto-ohjelmaa. Boreniukselle myönnettiin professorin arvo 1856.
Boreniuksen puoliso vuodesta 1852 oli Augusta Mathilda Nervander (k. 1909).


title: Germund Cederhielm

text:
Germund Cederhielm (13. syyskuuta 1661 Ruotsi – 26. elokuuta 1741 Vinnerstad, Motala, Ruotsi) oli ruotsalainen laki- ja hallintomies.
Cederhielmin vanhemmat olivat maaherra, vapaaherra Germund Cederhielm vanhempi ja Maria Stenqvist. Hän opiskeli lakia Uppsalassa ja toimi 1681-1688 kihlakunnan tuomarina, tuli 1689 Itä-Göötanmaan varamaaherraksi, 1699 Svean hovioikeuden asessoriksi, 1704 Närken laamanniksi, 1711 Itä-Götanmaan laamanniksi ja samana vuonna Södermanlandin maaherraksi sekä Götan hovioikeuden presidentiksi 1723. Vuosina 1725-1727 Cederhielm toimi Ison vihan jälkeisen ns. läntisen tutkijakunnan puheenjohtaja. Tutkijakunta käsitteli kansalaisten Turun, Porin ja Hämeen lääneissä virkamiehiä vastaan esittämiä laittomuuksia koskevia valituksia ja muutenkin pyrki esittämään keinoja maan tilanteen parantamiseksi. Tutkijakunta kiersi alueellaan kesällä 1725 valituksia kuuntelemassa, sen toiminta koettiin tehokkaaksi.


title: Germund Cederhielm

text: Cederhielmin ensimmäinen puoliso vuodesta 1683 oli Anna Margareta Nyman (k. 1716) ja toinen vuodesta 1719 kreivitär Frederika Henrietta Albertina Lewenhaupt (k. 1766).


title: Miklós Geregye

text:
Miklós Geregye () oli unkarilainen aatelinen, joka toimi vuosien 1265–1270 aikana Transilvanian voivodina. Hän oli viimeinen voivodi, jonka Unkarin kuningas Béla IV nimitti.
Miklós tuki kuningas Béla IV:tä hänen käydessään valtataistelua poikaansa Tapani V:sta vastaan. Tapani V:den tullessa kuninkaaksi 3. toukokuuta vuonna 1270 Miklós pakeni maasta ja pääsi Böömin kuningas Ottokar II Přemyslin suojelukseen. Miklós osallistui seuraavan vuonna sotaretkeen Unkaria vastaan Ottokar II:n joukoissa. Ottokarin ja Tapani V:n välisen rauhansopimuksen jälkeen loppuvuodesta 1271 Miklós palasi Unkariin, mutta sai takaisin vanhan aatelisasemansa vasta Tapani V:n kuoltua 6. elokuuta 1272. Hän toimi uudelleen Transilvanian voivodina 1272–1273.


title: Miklós Geregye

text: Myös Miklósin isoisä Eth Geregye toimi Transilvanian voivodina vuosina 1200–1202.


title: Kambodžan vaakuna

text: Kambodžan vaakunassa on gajasingha (leijona norsun kärsällä) vasemmalla ja kuninkaallinen leijona oikealla, jotka pitelevät sateenvarjoja. Nämä symboloivat kuningasta ja kuningatarta. Nykyinen vaakuna otettiin käyttöön vuonna 1993.


title: Kipinäseppä

text: Kipinäseppä ("Lybius chaplini") on tukaaneihin kuuluva lintulaji. Sitä tavataan endeemisenä Sambiassa ja se luokitellaan uhanalaisuusluokitukseltaan vaarantuneeksi.


title: Kipinäseppä

text: Kooltaan kipinäseppä kasvaa noin 19 cm pitkäksi ja yleisväritykseltään se on mustavalkoinen. Kipinäsepän pää on kokonaan valkoinen lukuun ottamatta silmien ympäristöjä ja nokan tyveä, jotka ovat väritykseltään punaiset. Rinta ja vatsa ovat väriltään valkoiset ja vatsan höyhenet ovat usein hieman kellertävät. Kipinäseppien pyrstö on musta ja siivet ovat mustan ja valkoisen kirjavat. Nokka on suurikokoinen ja tukeva ja väriltään harmaa.


title: Kipinäseppä

text: Kipinäseppää tavataan Sambian keski- ja eteläosista. Sen elinympäristöä ovat avoimet metsätmaat, joilla kasvaa runsaasti sykomoripuita ("Ficus sycamorus"). Eritysien yleinen lintu on jokien ja purojen lähistöillä. Toisinaan kipinäseppä vierailee myös puistoissa ja puutarhoissa. Laji liikkuu tyypillisesti paerittian tai korkeintaan 6 yksilön ryhminä. Kipinäsepän ravintoa ovat pääasiassa hedelmät, erityisesti sykamorien hedelmät, mutta se voi myös pyydystää ravinnokseen selkärangattomia eläimiä kuten hyönteisiä. Kipinäsepät yöpyvät vanhojen viikunapuiden koloissa ja se myös rakentaa pesänsä puiden koloihin. Lajin pesimäkausi on marraskuussa.


title: Kipinäseppä

text: Kipinäseppäkannan kooksi arvioidaan noin 7 800 yksilöä. Vaikka laji pystyy selviämään myös osittain hakatussa tai pirstaleisessa ympäristössä on sopivien elinympäristöjen väärän väheneminen uhka lajille. Erityisen tärkeää on, että elinympärisössä on vanhoja puita pesimäpaikoiksi. Pesimätulosta huonontaa myös harmaahunajaoppaan loisiminen kipinäseppien pesissä.


title: Chloé Trespeuch

text: Chloé Trespeuch (s. 13. huhtikuuta 1994) on ranskalainen lumilautailija, joka kilpailee lumilautakrossissa.


title: Chloé Trespeuch

text: Euroopan nuorten olympiafestivaaleilla vuonna 2011 Trespeuch saavutti hopeaa lumilautakrossissa. Nuorten MM-kilpailuissa 2011 sekä 2013 hän saavutti lumilautakrossissa hopeaa. Stonehamin MM-kilpailuissa 2013 Trespeuch sijoittui lumilautakrossissa neljänneksi.


title: Chloé Trespeuch

text: Lumilautailun maailmancupissa Trespeuch kilpaili ensimmäisen kerran Arosassa maaliskuussa 2011 sijoittuen kuudenneksi. Hänen paras sijoituksensa maailmancupissa on neljäs sija, jonka hän on saavuttanut kahdesti: Telluridessa joulukuussa 2011 sekä Montafonissa joulukuussa 2013.


title: Chloé Trespeuch

text: Trespeuch saavutti ensimmäisen aikuisten arvokisamitalinsa Sotšin talviolympialaisissa 2014, joissa sijoittui kolmanneksi. Hän nousi pronssille kahden hänen edellään olleen laskijan, Michela Moiolin ja Aleksandra Žekovan, törmättyä keskenään lähellä maalia.


title: Life Thru a Lens

text: Life Thru a Lens on brittiläisen Robbie Williamsin ensimmäinen studioalbumi. Albumi julkaistiin Yhdistyneissä kuningaskunnissa 29. syyskuuta 1997. Suomessa albumi onnistui pääsemään vuonna 2003 midprice-listan 2. sijalle.


title: Maalismaan voimalaitos

text: Maalismaan voimalaitos on Pohjolan Voima Oy:n omistama vesivoimalaitos Iijoessa, Jakkukylässä Iissä. Joen suulta laskien Maalismaa on toinen voimala. Sen koneasema sijoitettiin aiemmista Iijoen voimalaitoksista poiketen noin puolen kilometrin päähän uomasta. Veden johtamista varten rakennettiin pitkä yläkanava.


title: Maalismaan voimalaitos

text: Vuonna 1967 valmistuneen voimalan putouskorkeus on 18 metriä. Laitoksessa on kaksi Kaplan-turbiinia ja kaksi 24 MVA:n generaattoria. Voimalan teho on 38,6 MW ja vuosituotanto 180 GWh. Voimalaitos on peruskorjattu vuosina 2009–2011. Voimalaitoksen arkkitehtisuunnitelmat on tehnyt arkkitehti Uki Heikkinen.


title: Eva Samková

text: Eva Samková (s. 28. huhtikuuta 1993) on tšekkiläinen lumilautailija, joka kilpailee lumilautakrossissa.


title: Eva Samková

text: Nuorten MM-kilpailuissa 2010 Samková saavutti kultaa lumilautakrossissa. Hän uusi mestaruutensa sekä vuonna 2011 että 2013. La Molinan MM-kilpailuissa 2011 Samková sijoittui lumilautakrossissa viidenneksi ja Stonehamin MM-kilpailuissa 2013 seitsemänneksi. Sotšin olympialaisissa 2014 Samková voitti kultaa lumilautakrossissa.


title: Eva Samková

text: Lumilautailun maailmancupissa Samková kilpaili ensimmäisen kerran Valmalencossa maaliskuussa 2010 sijoittuen 12:nneksi. Kymmenen parhaan joukkoon hän sijoittui ensimmäisen kerran Stonehamissa helmikuussa 2011 oltuaan kuudes. Ensimmäisen palkintokorokesijoituksensa hän saavutti Valmalencossa maaliskuussa 2011 oltuaan toinen. Ensimmäisen maailmancupin voittonsa Samková saavutti Blue Mountainilla helmikuussa 2013. Osakilpailuvoittoon hän on pystynyt myös Montafonissa joulukuussa 2013 ja Vallnord-Arcalísissa tammikuussa 2014.


title: I’ve Been Expecting You

text: I’ve Been Expecting You on brittiläisen Robbie Williamsin toinen studioalbumi. Albumi julkaistiin 26. lokakuuta 1998 ja se sai kriitikoilta hyvän vastaanoton. Listaykköseksi se nousi Irlannissa ja Britanniassa.


title: Helene Olafsen

text: Helene Olafsen (s. 21. helmikuuta 1990 Oslo) on norjalainen uransa lopettanut lumilautailija.


title: Helene Olafsen

text: Nuorten MM-kilpailuissa 2006 Olafsen saavutti hopeaa lumilautakrossissa. Hän voitti nuorten maailmanmestaruuden samassa lajissa vuonna 2007. Vuonna 2008 hän saavutti hopeaa big airissa. Arosan MM-kilpailuissa 2007 Olafsen sijoittui lumilautakrossissa pronssille. Gangwonin MM-kilpailuissa 2009 hän voitti kultaa lumilautakrossissa. Vancouverin olympialaisissa 2010 Olafsen sijoittui lumilautakrossissa neljänneksi. Stonehamin MM-kilpailuissa 2013 hän saavutti samassa lajissa pronssia.


title: Helene Olafsen

text: Lumilautailun maailmancupissa Olafsen kilpaili ensimmäisen kerran Lake Placidissa maaliskuussa 2007 sijoittuen lumilautakrossissa kahdeksanneksi. Kolme päivää myöhemmin hän sijoittui samassa lajissa kolmanneksi. Ensimmäisen voittonsa hän saavutti viikkoa myöhemmin Stonehamissa. Toisen voittonsa hän otti Leysinissä helmikuussa 2008. Kolmannen voittonsa Olafsen saavutti Veysonnazissa tammikuussa 2010 ja neljännen La Molinassa maaliskuussa 2010.


title: Jaakko Niemelä

text: Jaakko Niemelä (s. 1959 Rauma) on suomalainen kuvataiteilija.


title: Jaakko Niemelä

text: Niemelä on opiskellut Kankaanpään taidekoulussa vuosina 1982–1985, Kiasman Taiteilija museossa -koulutusohjelmassa vuonna 2008 ja valon arkkitehtuuria Aalto-yliopistossa vuosina 2008–2009.


title: Jaakko Niemelä

text: Niemelä on pitänyt useita yksityisnäyttelyitä ja osallistunut lukuisiin yhteisnäyttelyihin kotimaassaan ja useissa muissa maissa. Hän on tehnyt monia julkisia taideteoksia. Niemelä työskentelee myös yhdessä vaimonsa kuvanveistäjä Helena Hietasen kanssa.


title: Oreiller-Killy

text: Oreiller-Killy (myös OK run) on laskettelurinne Val d’Isèressä Ranskassa.


title: Oreiller-Killy

text: Oreiller-Killyssä järjestetään nykyisin naisten alppihiihdon maailmancupin kilpailuja, ennen Stade Olympique de Bellevarden valmistumista vuoden 1992 talviolympialaisiin myös miehet laskivat tällä rinteellä maailmancupin kilpailuja. Kaudella 2016–2017 Beaver Creekin kilpailut siirrettiin tälle rinteelle.


title: Oreiller-Killy

text: Rinne on nimetty ranskalaisten alppihiihtäjien Henri Oreillerin ja Jean-Claude Killyn mukaan.


title: Oreiller-Killy

text: Oreiller-Killyn yläasema sijaitsee 2 689 metriä merenpinnan yläpuolella Rocher de Bellevarde -vuorella. Rinne on kokanaisuudessaan liukuosuusvoittoinen ja se kaartaa kokoajan oikealle vuoren rinnettä myötäillen.


title: Oreiller-Killy

text: Naisten syöksylaskuradan lähtö sijaitsee "Cabane à Franco"ssa (Francon alppimaja). Sen jälkeen tulee "Bosse à Colombin" (Colombinin kumpu), "Le Téléphone" (Puhelin), "Le Carrousel" (Karuselli) ja "L’Entrée de la Forêt" (Sisäänkäynti metsään), jossa sijaitsee puuraja. Sen jälkeen tulee "La Bosse à Emile" (Emilen kumpu), "Le Plan des Eaux" (Vesiasema), "La Compression" (Kompressio), "La Cabane à Poincet" (Rinnemaja), "La Traversée" (Ulospäin kallistus) ja "L’Usine à Neige" (Lumitehdas).


title: Oreiller-Killy

text: Oreiller-Killyn alasema sijaitsee 1 797 metriä merenpinnan yläpuolella La Daillen kylässä.


title: Dominique Maltais

text: Dominique Maltais (s. 9. marraskuuta 1980 Petite-Rivière-Saint-François) on kanadalainen lumilautailija, joka kilpailee lumilautakrossissa.


title: Dominique Maltais

text: Whistlerin MM-kilpailuissa 2005 Maltais sijoittui lumilautakrossissa neljänneksi. Torinon olympialaisissa 2006 hän saavutti lumilautakrossissa pronssia. Vancouverin olympialaisissa 2010 hän sijoittui lumilautakrossissa 20:nneksi. La Molinan MM-kilpailuissa 2011 hän saavutti samassa lajissa pronssia. Stonehamin MM-kilpailuissa 2013 Maltais sijoittui hopealle. Sotšin olympialaisissa 2014 Maltais sijoittui hopealle lumilautakrossissa.


title: Dominique Maltais

text: Lumilautailun maailmancupissa Maltais kilpaili ensimmäisen kerran Whistlerissä joulukuussa 2003 sijoittuen 23:nneksi. Seuraavassa kilpailussaan, tammikuussa 2004 käydyssä Bad Gasteinin kilpailussa hän saavutti toisen sijan. Ensimmäisen voitonsa hän saavutti Nassfeldissä joulukuussa 2004. Yhteensä hän on saavuttanut maailmancupissa 15 voittoa (21. maaliskuuta 2017 mennessä).


title: James Hopwood Jeans

text: James Hopwood Jeans (11. syyskuuta 1877 – 16. syyskuuta 1946) oli englantilainen fyysikko, tähtitieteilijä ja matemaatikko. Hän oli ensimmäinen joka ehdotti että kenties ainetta syntyy jatkuvasti kaikkialla maailmankaikkeudessa.


title: James Hopwood Jeans

text: Jeans tunnetaan monien kansantajuisten tähtiteteen kirjojen tekijänä.


title: Sparreholmin linna

text: Sparreholmin linna on rakennus Ruotsissa Flenin kunnan Sparreholmissa. Linnan rakennutti vapaaherra Johan Wilhelm Sprengtporten ja se valmistui vuonna 1759. Nykyään siellä pidetään konferensseja.


title: Sparreholmin linna

text: Linnan takana sijaitsevassa talousrakennuksessa on automuseo. Automuseota ylläpitää liikemies Helge Karinen, jonka tytär Anna Karinen omistaa linnan ja hallinnoi sitä.


title: Gasterosteoidei

text: Gasterosteoidei on piikkikalojen lahkoon ("Gasterosteiformes") kuuluva kalojen alalahko.


title: Bérénice Bejo

text: Bérénice Bejo (s. 7. heinäkuuta 1976 Buenos Aires, Argentiina) on ranskalais-argentiinalainen näyttelijä, joka tunnetaan muun muassa rooleistaan elokuvissa "The Artist" ja "Menneisyys". Peppy Millerin roolistaan elokuvassa "The Artist" Bejo sai Oscar-ehdokkuuden parhaasta naissivuosasta.


title: Lyhytsiipiset

text: Lyhytsiipiset ("Staphylinidae") on haiskiaismaisten yläheimoon kuuluva kovakuoriaisheimo. Ne erittävät pahanhajuista nestettä, jota ruiskuttamalla ne puolustautuvat petoja vastaan.


title: Lyhytsiipiset

text: Lyhytsiipisillä on pitkä ruumis, mutta peitinsiivet ovat ruumiiseen nähden lyhyet.


title: Lyhytsiipiset

text: Lyhytsiipiset elävät usein muurahaisten seurassa. Muurahaiset pitävät niistä huolta ja lyhytsiipiset puolestaan erittävät makeaa nestettä muurahaisille palkinnoksi huolenpidosta. Joitakin lajeja esiintyy karjanlannan seassa.


title: Lyhytsiipiset

text: Lyhytsiipisiin kuuluvia alaheimoja ovat "Scaphidiinae" eli "Scaphidiidae" ja valelyhytsiipiset ("Pselaphinae/Pselaphidae"), "Micropeplinae", "Habrocerinae", "Omaliinae", "Proteininae", "Steninae", "Aleocharinae", "Staphylininae", "Tachyporinae", "Trichophyinae", "Euasthetinae", "Phloeocharinae", "Paederinae", "Oxyporinae", "Olisthaerinae" ja "Oxytelinae". Lyhytsiipisiin kuuluvia sukuja ovat myyrälyhytsiipiset ("Bledius") ja nupiaiset ("Stenus"). Viimeksi mainittuun sukuun kuuluu täplänupiainen ("S.biguttatus"). Lyhytsiipisiin kuuluva laji on myös keisarilyhytsiipinen ("Staphylinus caesarius").


title: Escapology

text: Escapology on brittiläisen Robbie Williamsin viides studioalbumi, joka julkaistiin Britanniassa 18. syyskuuta 2002. Albumi sai mielipiteitä jakavan vastaanoton, vaikka sitä on myyty maailmanlaajuisesti 6,5 miljoonaa kappaletta. Albumi nousi listaykköseksi 12 maassa.


title: Menneisyys (vuoden 2013 elokuva)

text: Menneisyys () on vuonna 2013 ensi-iltansa saanut Asghar Farhadin ohjaama draamaelokuva. Sen pääosissa ovat Bérénice Bejo, Tahar Rahim ja Ali Mosaffa.


title: Maaperäilma

text:
Maaperäilma eli maanilma tarkoittaa maahiukkasten välissä huokosissa olevaa ilmaa. Hiilidioksidin väkevyys maaperäilmassa on yleensä 0,2–1,0 prosenttia, ilmakehässä 0,03 prosenttia. Suhteellinen kosteus on tavallisesti melkein sata prosenttia. Hyvin ojitetun pellon multakerroksen ilmapitoisuus on kosteallakin kaudella 10–25 prosenttia. Ilmavimpia ovat hiekka- ja multamaat ja tiiveimpiä hiesumaat. Maaperäilman hiilidioksidilla on merkitystä kasvien ravitsemisen kannalta sen liuetessa maanesteeseen ja lisätessä tämän
kykyä liuottaa kivennäisistä kasvin ravintoaineita.


title: Máté II Csák

text: Máté II Csák (; ; ) oli unkarilainen aatelinen ja sotilasjohtaja, jolla oli useita vaikutusvaltaisia tehtäviä Unkarin kuninkaiden Béla IV:den, Tapani V:den sekä Ladislaus IV:den alaisena.


title: Máté II Csák

text: Máté II Csákista löytyy ensimmäinen maininta virallisista asiakirjoista 13. kesäkuuta vuonna 1270 hänen ollessaan Transilvanian voivodi. Tämä viittaa siihen, että hän alkoi saada vaikutusvaltaa vasta kuningas Béla IV:n kuoltua 3. toukokuuta 1270. Vuonna 1271 Csák osallistui sotaretkeen Böömin kuningasta Ottokar II Přemysliä vastaan. Hän pysyi Transilvanian voivodina aina Tapani V:den äkilliseen kuolemaan 6. elokuuta 1272 saakka. Csák toimi uudelleen Transilvanian voivodina 1274 - 1275 sekä viimeisen kerran vuosina 1276 - 1277. Joulukuussa 1278 hänet nimitettiin Unkarin kuningaskunnan Palatiiniksi, mikä on kuningaskunnan toiseksi arvovaltaisin tehtävä kuninkaan jälkeen.


title: Fårösund

text: Fårösund on taajama Gotlannin saaren pohjoisosassa Ruotsissa. Se sijaitsee Gotlannin läänissä, Gotlannin maakunnassa ja Gotlannin kunnassa, jotka ovat alueeltaan samoja. Vuoden 2010 lopussa taajamassa oli 816 asukasta.


title: Fårösund

text: Fårösundissa sijaitsevat Ruotsin merivoimien tukikohta ja Gotlands folkhögskola -oppilaitoksen toimipiste. Sieltä kulkee lauttoja Fårön saarelle.


title: Fårösund

text: Fårösund on myös entinen kunta, johon kuului laajoja maaseutualueita taajaman lisäksi. Se muodostettiin vuoden 1952 kuntauudistuksessa yhdistämällä aiemmat Bungen, Fleringen, Fårön ja Ruten kunnat. Vuonna 1971 Fårösundin kunnasta tuli osa nykyistä Gotlannin kuntaa.


title: Pungitius

text: Pungitius on "Gasterosteoidei"-alalahkoon ja piikkikalojen heimoon ("Gasterosteidae") kuuluva kalasuku.


title: Pungitius

text: Sukuun kuuluu yhdeksän lajia.


title: Take the Crown

text: Take the Crown on brittiläisen muusikon Robbie Williamsin yhdeksäs studioalbumi, joka julkaistiin 5. marraskuuta 2012. Albumi oli Robbie Williamsin ensimmäinen sooloalbumi sen jälkeen, kun hän palasi Take That -yhtyeeseen. Albumi sai pääosin hyvän vastaanoton ja pääsi kahdeksan maan listaykköseksi myyden puoli miljoonaa kappaletta pelkästään Isossa-Britanniassa.


title: The Ego Has Landed

text: The Ego Has Landed on Robbie Williamsin ensimmäinen kokoelma-albumi. Se julkaistiin toukokuussa 1999. Albumi sisälsi kappaleita kahdelta ensimmäiseltä levyltä.


title: Logaritminen integraalifunktio

text: Logaritminen integraali on matemaattinen funktio, joka on erityisen käyttökelpoinen analyyttisessä lukuteoriassa. Sille on määritetly, että formula_1:


title: Logaritminen integraalifunktio

text: missä formula_3 on luonnollinen logaritmi.


title: Logaritminen integraalifunktio

text:
Logaritmisella integraalilla on tärkeä osa lukuteoriassa, kuten alkulukulauseessa:
missä formula_5 osoittaa lukua "x" pienempien tai yhtäsuurten alkulukujen lukumäärää.


title: Logaritminen integraalifunktio

text:
Logaritmisella integraalilla on yksi nollakohta kohdassa
Kyseessä oleva luku on Ramanujan–Soldner vakio.


title: János Köszeg

text: János Köszeg () oli unkarilainen aatelinen, joka toimi Transilvanian voivodina vuonna 1273. Hänet nimitti tehtäväänsä Unkarin kuningas Ladislaus IV.


title: Maapihka

text: Maapihka eli maavaha eli otsokeriitti on pehmeää tai huokoista kovaa massaa, joka koostuu lähinnä suurimolekyylisistä tyydyttyneistä hiilivedyistä. Se on väriltään keltaista, ruskeaa tai melkein mustaa. Se sulaa 50–100 °C:ssa.


title: Maapihka

text: Sitä on vuoriöljylöydösten yhteydessä varsinkin Galitsiassa Puolan ja Ukrainan rajaseudulla ja myös Kaukasiassa Mustanmeren ja Kaspianmeren välisellä alueella sekä Tselegensaarella Kaspianmeressä. Tselegenillä se tunnetaan nimellä "neftgil".


title: Maapihka

text: Se liukenee helposti tärpättiin ja bentseeniin, vaikeasti alkoholiin ja eetteriin ja erottuu niistä liuoksista kiiltävinä kidesuomuina. Sen ominaispaino on noin 0,95. Tislaamalla ja valkaisemalla siitä saadaan väritöntä parafiinia.


title: Egidius Monoszló

text: Egidius Monoszló oli unkarilainen aatelinen, joka toimi Transilvanian voivodina vuonna 1274. Hänet nimitti tehtäväänsä Unkarin kuningas Ladislaus IV.


title: Gasterosteus

text: Gasterosteus on "Gasterosteoidei"-alalahkoon ja piikkikalojen heimoon ("Gasterosteidae") kuuluva kalasuku.


title: Gasterosteus

text: Sukuun kuuluu kuusi lajia.


title: Ugrin Csák

text: Ugrin Csák () oli unkarilainen aatelinen, joka toimi Transilvanian voivodina vuonna 1276. Hänet nimitti tehtäväänsä Unkarin kuningas Ladislaus IV.


title: Miklós Pok

text: Miklós Pok (; ) oli unkarilainen aatelinen, joka toimi kaksi kertaa Transilvanian voivodina vuosina 1277 - 1278 sekä 1315 - 1316. Ensimmäiselle kaudelle hänet nimitti tehtäväänsä Unkarin kuningas Ladislaus IV, toiselle kuningas Kaarle Robert.


title: Aban Finta

text: Aban Finta (; ) oli unkarilainen aatelinen, joka toimi Transilvanian voivodina vuosina 1278 - 1280. Hänet nimitti tehtäväänsä Unkarin kuningas Ladislaus IV.


title: Tony Sirico

text: Gerado Anthony "Tony", Jr. (s. 29. heinäkuuta 1942, New York) on yhdysvaltalainen näyttelijä. Hänet tunnetaan parhaiten Paulie Gualterin roolista HBO:n televisiosarjassa "Sopranos".


title: Tony Sirico

text: Sirico varttui East Flatbushin ja Bensonhurstin naapurustoissa Brooklynissa. Ennen näyttelijänuraansa hän sekaantui rikoksiin ja tuli tuomituksi vankilaan kahdesti. Vankilasta toisen kerran vapauduttuaan hän sai ystävänsä Richard Castellanon avulla ensimmäisen näyttelijänroolinsa vuoden 1974 elokuvassa "Nitistäjä".


title: Meran István Tekesinpoika

text: Meran István Tekesinpoika () oli unkarilainen aatelinen, joka toimi Transilvanian voivodina vuonna 1280. Hänet nimitti tehtäväänsä Unkarin kuningas Ladislaus IV.


title: Kathryn Erbe

text: Kathryn Elsbeth Erbe (s. 5. heinäkuuta 1965) on yhdysvaltalainen näyttelijä, joka tunnetaan muun muassa Alexandra Eamesin roolista rikossarjassa "" sekä Shirley Bellingerin roolista rikossarjassa "Kylmä rinki".


title: Kathryn Erbe

text: Erbe oli vuosina 1993–2006 naimisissa näyttelijä Terry Kinneyn kanssa, jonka kanssa hänellä on kaksi lasta.


title: Péter Dominikinpoika

text: Péter Dominikinpoika () oli unkarilainen aatelinen, joka toimi Transilvanian voivodina vuonna 1280. Hänet nimitti tehtäväänsä Unkarin kuningas Ladislaus IV.


title: Koripallon I-divisioona-kausi 1985–1986

text: Kausi 1985–1986 oli koripallon I-divisioonan 11. kausi. Se pelattiin 10 joukkueen kesken nelinkertaisena sarjana. Kauden päätteeksi sarjan neljä parasta pelasi noususta SM-sarjaan.


title: Koripallon I-divisioona-kausi 1985–1986

text: "Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P+ = Tehdyt pisteet, P- = Päästetyt pisteet, P = Pisteet"


title: Terry Kinney

text: Terry Kinney (s. 29. tammikuuta 1954) on yhdysvaltalainen näyttelijä ja teatteriohjaaja, joka tunnetaan parhaiten Emerald Cityn kehittäjä Tim McManusin roolista rikossarjassa "Kylmä rinki".


title: Terry Kinney

text: Kinney oli yksi Steppenwolf Theatre Companyn perustajista vuonna 1974, yhdessä Gary Sinisen sekä Jeff Perryn kanssa.


title: Terry Kinney

text: Kinney on ollut naimisissa kahdesti: ensin näyttelijä Elizabeth Perkinsin kanssa vuosina 1984–1988 sekä vuosina 1993–2006 näyttelijä Kathryn Erben kanssa, jonka kanssa hänellä on kaksi lasta.


title: Mattias Nørstebø

text: Mattias Alfer Nørstebø (s. 3. kesäkuuta 1995) on norjalainen jääkiekkoilija, pelipaikaltaan puolustaja. Hän edustaa kaudella 2016–2017 SHL-liigan Frölunda HC:tä.


title: Mattias Nørstebø

text: Nørstebø muutti 16-vuotiaana kotimaastaan Ruotsin itärannikolle Gävleen, päästäkseen pelaamaan jääkiekkoa Brynäs IF:n juniorijoukkueissa. Debyyttinsä seuran edustusjoukkueessa hän teki kaudella 2012–2013.


title: Mattias Nørstebø

text: Kaudella 2014–2015 Nørstebø pelasi 21 ottelua lainalla toisen sarjatason Allsvenskanin Mora IK:ssa.


title: Mattias Nørstebø

text: Miesten arvokisoissa Nørstebø pelasi ensimmäistä kertaa vuoden 2015 MM-kisoissa.


title: The Girl with the Dragon Tattoo

text: The Girl with the Dragon Tattoo on vuonna 2011 ensi-iltansa saanut David Fincherin ohjaama yhdysvaltalainen elokuva, joka perustuu ruotsalaisen Stieg Larssonin dekkariin "Miehet jotka vihaavat naisia". Fincherin elokuva on romaanin toinen elokuvasovitus – kaksi vuotta aiemmin sai ensi-iltansa Niels Arden Oplevin ohjaama ruotsinkielinen elokuva "Miehet jotka vihaavat naisia" (2009).


title: The Girl with the Dragon Tattoo

text: Elokuvassa maineensa menettänyt toimittaja Mikael Blomkvist (Daniel Craig) saa ruotsalaiselta teollisuusjohtajalta Henrik Vangerilta (Christopher Plummer) tehtäväkseen tutkia Vangerin sukulaisen 40 vuoden takaista katoamista. Blomkvistia avustaa hakkeri Lisbeth Salander (Rooney Mara).


title: Fornjótr

text: Fornjótr on skandinaavisessa mytologiassa alkujättiläinen ja jääjättiläisten esi-isä. Joidenkin tarinoiden mukaan hän on jättiläisten Hlerin, Login ja Kárin isä, jotka hallitsevat merta, tulta ja tuulta.


title: Roland Borșa

text: Roland Borșa () oli unkarilainen aatelinen, joka toimi Transilvanian voivodina kolmeen otteeseen vuosina 1282, 1282–1285 ja 1288–1294. Hänet nimitti tehtäväänsä Unkarin kuningas Ladislaus IV. Rolandin viimeisimmän kauden nimitys jatkui kuningas Andreas III:n valtakaudelle.


title: Apor Péc

text: Apor Péc () oli unkarilainen aatelinen, joka toimi Transilvanian voivodina vuonna 1283. Hänet nimitti tehtäväänsä Unkarin kuningas Ladislaus IV.


title: Raatokuoriaiset

text: Raatokuoriaiset ("Silphidae") ovat haiskiaismaisten yläheimoon kuuluva kovakuoriaisheimo. Sen entinen nimi oli haiskiaiset. Heimoon kuuluu turkkiloiden ("Nicrophorus") suku, johon kuuluvia lajeja ovat esimerkiksi mustaturkkilo ("Nicrophorus humator"), tutkijaturkkilo ("Nicrophorus investigator"), pikkuturkkilo ("Nicrophorus vespilloides") ja karvaturkkilo ("Nicrophorus vespillo").


title: Raatokuoriaiset

text: Raatokuoriaiset ovat kooltaan isoja. Ne ovat väriltään tummia. Turkkiloilla on selässään punaisia tai keltaisia juovia tai täpliä.


title: Raatokuoriaiset

text: Raatokuoriaiset syövät yleensä mätäneviä eläinjätteitä. Niillä on erittäin hyvä hajuaisti ja ne löytävät tuntosarviensa avulla haaskan jopa usean kilometrin päästä. Raatokuoriaiset ovat myös hyviä lentäjiä ja voivat saapua ravinnon ääreen melko kaukaakin. Osa lajeista syö kasveja.


title: Maiden ja Merien Takaa

text: Maiden ja Merien Takaa (aluksi: "Yli Maiden ja Merien") oli 1864–1866 Helsingissä kaksi kertaa kuussa ilmestynyt lehti. Se oli ensimmäinen varsinainen suomenkielinen kuvalehti. Sen perustaja ja toimittaja oli Julius Krohn (Suonio).


title: Maiden ja Merien Takaa

text:
Lehti alkoi ilmestyä vuoden 1864 alusta, ja Suomettaressa lehteä arvioitiin jo heti tammikuussa seuraavasti:
Kesäkuussa 1864 sen tilaajamäärä oli kuitenkin vain 1 300, mitä kuopiolaisessa Tapio-lehdessä ihmeteltiin ja oltiin sitä mieltä, että kyseisenlaisen lehden tilaajamäärän pitäisi olla kymmenkertainen, "vaikka hyvähän jo tuokin on".


title: Maiden ja Merien Takaa

text: Lehden kustantaja oli Theodor Sederholm. Lehti sisälsi historiallisia kertomuksia, elämäkertoja, novelleja ja runoja sekä suomennoksia ulkomaisista lehdistä. Krohn kirjoitti siihen "Kertomuksia Suomen historiasta", jonka kuvitus tuli ulkomailta ja ilmestyi lehdessä paljon myöhemmin kuin itse juttu. Lehden levikki supistui väheitellen viiteensataan, ja Krohn lakkautti sen.


title: Moise Akos

text: Moise Akos oli unkarilainen aatelinen, joka toimi Transilvanian voivodina vuosina 1287–1288. Hänet nimitti tehtäväänsä Unkarin kuningas Ladislaus IV.


title: Anguilloidei

text: Anguilloidei on ankeriaskalojen lahkoon (Anguilliformes) kuuluva kalojen alalahko.


title: Col de Pierre Pertuis

text: Col de Pierre Pertuis on Juravuoristossa, Sveitsissä, sijaitseva sola, joka yhdistää Birsejoen ja Suzejoen laaksot sekä Tavannes'n ja Sonceboz'n kylät toisiinsa. Solan korkeus on 827 metriä mpy.


title: Col de Pierre Pertuis

text: Roomalaiset rakensivat solaan tien ensimmäisen vuosisadan jälkimmäisellä puoliskolla. Solatietä on parannettu useaan otteeseen, kunnes sen merkitys väheni merkittävästi vuonna 1997, kun solan ali rakennettiin tunneli moottoritien A16 rakentamisen yhteydessä. Rautatietunneli solan ali oli rakennettu jo vuonna 1874.


title: Col de Pierre Pertuis

text: Sola on saanut nimensä latinankielisestä ilmauksesta "petra pertusa" (rikottu kivi).


title: Black Point

text: Black Point on yksi Bahaman hallintoalueista. Se kattaa useita pikkusaaria Exuman saaristossa. Black Point on saanut nimensä pienestä Black Pointin kylästä, jossa sijaitsee alueen hallinnollinen keskus. Kylä sijaitsee Great Guana Cayn saarella. Muut hallintoalueen asutut saaret ovat Staniel Cay ja Little Farmers Cay. Yhteensä Black Pointin alueella on 414 asukasta.


title: László II Kán

text: Lászlón isä Kánin László toimi Transilvanian voivodina vuosina 1261–1264 kuningas Béla IV:n aikakaudella. Lászlón poika László III Kán nimesi itse itsensä voivodiksi 1315, mutta kuningas Kaarle Robert ei sitä koskaan vahvistanut.


title: Angry Birds Go!

text: Angry Birds Go! on Rovio Entertainmentin kehittämä "Angry Birds" -peli. Pelin tapahtumat sijoittuvat muista "Angry Birds" -peleistä poiketen kolmiulotteiselle Piggy Islandille.


title: Angry Birds Go!

text: Kesäkuussa 2013 Rovio Entertainment julkaisi trailerin pelistä. Se julkaistiin myöhemmin samana vuonna E3-messuilla. "Angry Birds Go!" oli yksi ensimmäisistä mobiilipeleistä, joka julkaistiin samaan aikaan neljälle eri käyttöjärjestelmälle.


title: Angry Birds Go!

text: Muista "Angry Birds" -peleistä poiketen "Angry Birds Go!":ssa lintuja ei ammuta ritsoilla päin possuja, vaan linnut ajavat autoilla alamäkeä ja grafiikka on kolmiulotteista. Pelin idea on kerätä ajoista kolikoita, joilla pelaaja voi esim. tehdä autostaan nopeamman. Pelaaja voi itse valita, millä linnulla pelaa, kunhan on ensiksi saanut linnun auki. "Angry Birds Go!":ssa on eräänlainen väsymysmittari, joka kertoo, kuinka väsynyt lintu on. Jos lintu on erittäin väsynyt, sillä ei voi pelata vaan se tulee vaihtaa.


title: Angry Birds Go!

text: Jokaisella linnulla on erikoisvoima, jonka voi käyttää kerran ajon aikana, ellei maksa pelin sisäisiä timantteja. Esimerkiksi Red voi liikkua nopeasti vähän aikaa eteenpäin.


title: Angry Birds Go!

text: Jokaisella tasolla on viisi eri kilpailua:


title: Angry Birds Friends

text: Angry Birds Friends on Rovio Entertainmentin tekemä peli. Peliä voi pelata Facebookin kautta, jolloin näkee ystävien tulokset ja voi kilpailla heidän kanssaan.


title: Pasi Pihamaa

text: Pasi Pihamaa (s. 17. syyskuuta 1972 Helsinki) on suomalainen jalkapallovalmentaja ja entinen jalkapalloilija.


title: Pasi Pihamaa

text: Pihamaa pelasi Veikkausliigassa 43 ottelua ja teki yhden maalin. Hän saavutti yhden SM-pronssin.


title: Pasi Pihamaa

text: Pihamaa aloitti pelaajauransa aikuisten tasolla Käpylän Pallossa Kolmosessa, josta hän vuonna 1993 siirtyi eteenpäin Ykkösen Helsingin Ponnistukseen. Kausi 1994 oli joukkueelle menestys, sillä se voitti tuolla kaudella sarjansa ylivoimaisesti ja nousi siten Veikkausliigaan. Siellä Ponnistuksen taso ei kuitenkaan riittänyt ja se putosi kauden jälkeen sarjaporrasta alaspäin. 1996 Pihamaa siirtyi kolmen kauden ajaksi PK-35:een, joka nousi kahtena kautena peräkkäin sarjaporrasta ylöspäin aina Kakkosesta Veikkausliigaan. Pihamaa puolestaan käväisi kausien välissä Belgian toiseksi korkeimmalla sarjatasolla pelanneissa Denderleeuwissa ja Hammessa. Kaudeksi 1999 PK-35 muuttui FC Jokereiksi Hjallis Harkimon ostettua seuran. . Pihamaa puolestaan siirtyi tuolloin Ykkösen Honkaan. Kaudella 2000 hän edusti samalla sarjatasolla Atlantista ja 2001 HIFK:ta. Tämän jälkeen hän käväisi Englannin seitsemänneksi korkeimmalla sarjatasolla pelanneessa Billericay Townissa, josta hän palasi 2002 jälleen Honkaan.


title: Pasi Pihamaa

text: Valmennusuransa hän aloitti vuonna 2003 Kakkosen Atlantis FC:ssä, jonka hän nosti kaudella 2004 Ykköseen. Kaudella 2006 Atlantis Pihamaan johdolla taisteli viimeiselle kierrokselle asti noususta Veikkausliigaan, mutta hävisi kuitenkin ratkaisevan ottelun AC Oululle. Pihamaan ja Atlantiksen tiet erkanivat ennen kauden 2007 alkua, jonka jälkeen hän siirtyi uudelleen alasarjoista nousseen PK-35:n apuvalmentajaksi. Saman vuoden heinäkuussa hän jatkoi sieltä eteenpäin Someron Voimaan, joka oli tuolloin ajautunut Kakkosen putoamistaistoon. Pihamaa ei kuitenkaan pystynyt hilaamaan joukkuetta kuiville.


title: Pasi Pihamaa

text: Kaudeksi 2008 hän palasi valmentamaan jälleen Helsinkiin, kun hän aloitti HIFK:n valmentajana. Elokuussa Pihamaa kuitenkin siirtyi takaisin Atlantiksen Abdou Talatin lähdettyä tehtävästä. Seuraavalla kaudella Atlantis ajautui sekavaan tilaan, kun seurassa oli kesken kauden pelaajakato maksamattomien palkkojen vuoksi. Se hankki tilalle joukon liettualaisia pelaajia ja Pihamaa korvattiin niin ikään liettualaisella Saulius Sirmeliksellä..


title: Pasi Pihamaa

text: Kauden 2010 Pihamaa aloitti PK-35 Vantaan apuvalmentajana, mutta nousi jo toukokuussa päävalmentajaksi seuran erotettua Mikko Lappalaisen. Pihamaa puolestaan erotettiin heinäkuussa 2013. Kaudeksi 2014 hänet nimitettiin HJK:n B-juniorien valmentajaksi. Kaudesta 2015 lähtien Pihamaa on toiminut HJK:n naisten edustusjoukkueen päävalmentajana.


title: Swings Both Ways

text: Swings Both Ways on brittiläisen muusikon Robbie Williamsin kymmenes studioalbumi. Se julkaistiin 15. marraskuuta 2013 ja se myi yli 100 000 kappaletta ensimmäisen viikon aikana. "Swings Both Waysiltä" julkaistiin singleinä kolme kappaletta. Kriitikoiden vastaanotto oli ristiriitainen.


title: Swings Both Ways

text: Albumi debytoi Suomen virallisen listan sijalla 18.


title: Dózsa Debreceni

text: Dózsa Debreceni () oli unkarilainen aatelinen, joka toimi Transilvanian voivodina vuosina 1318 - 1321, Unkarin kuninkaan Kaarle Robertin nimittämänä.


title: Toma Szécsényi

text: Toma Szécsényi () oli unkarilainen aatelinen, joka toimi Transilvanian voivodina vuosina 1321 - 1342. Toma oli Unkarin kuninkaan Kaarle Robertin viimeinen voivodinimitys.


title: Miklós Sirokai

text: Miklós Sirokai () oli unkarilainen aatelinen, joka toimi Transilvanian voivodina vuosina 1342 - 1344. Miklós oli Unkarin kuninkaan Ludvig I Suuren ensimmäinen voivodinimitys.


title: Ștefan Lackfi

text: Ștefan Lackfi () oli unkarilainen aatelinen, joka toimi Transilvanian voivodina vuosina 1344 - 1350, Unkarin kuninkaan Ludvig I Suuren nimittämänä.


title: Gedion Zelalem

text: Gedion Zelalem (s. 26. tammikuuta 1997 Berliini, Saksa) on yhdysvaltalainen jalkapalloilija, joka edustaa Englannin valioliigassa pelaavaa Arsenal FC:tä. Zelalem on pelipaikaltaan hyökkäävä keskikenttäpelaaja. Hänellä on etiopialaiset sukujuuret. Oikeajalkainen Zelalem on edustanut Arsenalia tammikuusta 2013. Hänen junioriseuransa Saksassa oli berliiniläinen suurseura Hertha BSC, mutta Zelalem muutti perheensä kanssa Yhdysvaltoihin jo yhdeksänvuotiaana ja pelasi enimmäkseen high school -sarjoissa Marylandin osavaltiossa josta Arsenalin kykyjenetsijät hänet 16-vuotiaana löysivät.


title: Gedion Zelalem

text: Arsenalissa Zelalem on pääasiassa pelannut alle 21-vuotiaiden joukkueessa, mutta pääsi ensimmäistä kertaa edustusjoukkueessa kentälle 10. elokuuta 2013 Helsingissä pelatussa Super Matchissa. Sen jälkeen hän sai edustusjoukkueessa peliaikaa kaudella 2013-14 ensin FA Cupissa, jossa pääsi vaihdosta kentälle yhdessä ottelussa sekä myöhemmin Mestarien liigassa jossa pääsi puoliajalla kentälle vierasottelussa turkkilaista Galatasarayta vastaan.


title: Gedion Zelalem

text: Zelalem on pelannut Saksan alle 17-vuotiaiden maajoukkueessa, mutta sai joulukuussa 2014 Yhdysvaltain kansalaisuuden ja ilmaisi aikovansa edustaa jatkossa Yhdysvaltoja.


title: Cha Bum-kun

text: Cha Bum-Kun (s. 22. toukokuuta 1953) on eteläkorealainen pelaajauransa lopettanut jalkapalloilija, jonka pelipaikka oli hyökkääjä. Hänellä on Etelä-Korean jalkapallomaajoukkueen kaikkien aikojen maaliennätys hänen osuttuaan maajoukkueessa 55 kertaa. Cha pelasi uransa aikana kotimaansa liigassa sekä Saksan Bundesliigassa SV Darmstadt 98:n, Eintracht Frankfurtin sekä Bayer 04 Leverkusenin riveissä. Saksan ajoilta hän sai myös lempinimen Tscha Bum, joka tuli hänen nimestään ja loistavasta pallonpotkaisutyylistään. Hän pelasi Etelä-Korean maajoukkueessa 121 maaottelua. Cha on 181 senttimetriä pitkä. Hän edusti Etelä-Koreaa vuoden 1986 maailmanmestaruuskilpailuissa pelaajana ja vuoden 1998 maailmanmestaruuskilpailuissa hän toimi Etelä-Korean päävalmentajana. Valmennusurallaan Cha valmensi myös muun muassa eteläkorealaista Suwon Samsung Bluewingsiä.


title: Cha Bum-kun

text: Chan poika Cha Du-Ri on myös jalkapalloilija. Puolustajana pelaava Cha nuorempi edustaa K League Classicissa pelaavaa FC Seoulia ja kuului myös Etelä-Korean miehistöön vuoden 2010 maailmanmestaruuskilpailuissa.


title: Täplähait

text: Täplähait ("Carcharhinus") on luomihaikalojen lahkoon (Carcharhiniformes) ja tiikerihaiden heimoon (Carcharhinidae) kuuluva haikalojen suku. Se on tiikerihaiden suurin suku, ja sisältää 35 lajia. Monet lajit muistuttavat läheisesti toisiaan ja ovat vaikeasti määritettävissä. Mustat ja valkoiset täplät evien kärjissä ovat usein harhaanjohtavia.


title: Täplähait

text: Sukuun kuuluu 35 lajia.


title: Oiva Kentta

text: Oiva Kentta on suomalainen puuseppämestari ja koristeveistäjä. Häntä pidetään Suomen johtavana koristeveistomestarina, joka on nostanut erityisesti jurvalaisen tyylihuonekaluteollisuuden tasoa, kehittänyt veistotekniikkaa ja veistorautojen ylläpitoa ja teräystekniikkaa.


title: Oiva Kentta

text: Kentta opiskeli 1960-luvun alussa Jurvan kotiteollisuuskoulussa. Puusepän opintoja hän täydensi Åke Skjöldin piirustuskurssilla. Hän työskenteli ensin koristeveistäjänä jurvalaisten tyylihuonekalutehtaiden palveluksessa ja suoritti koristeveistomestarin tutkinnon 1972. Hän on toiminut koristeveiston opettajana kotiteollisuuskoulussa, kansalaisopistossa, Koulutuskeskus Sedussa ja Seinäjoen ammattikorkeakoulun muotoilun koulutusohjelmassa.


title: Oiva Kentta

text: Oiva Kentta on osallistunut lukuisiin koristeveistoalan näyttelyihin, kilpailuihin ja työmessuihin Suomessa ja muissa Pohjoismaissa.


title: Maltankuume

text: Maltankuume on "Brucella melitensis" -bakteerin ihmiselle aiheuttama bruselloosi-kuumetauti, jossa kuume nousee korkealle ja aaltoilee. Se voidaan ehkäistä rokottamalla.


title: Gamma Cephei Ab

text: Gamma Cephei Ab on eksoplaneetta, joka kiertää oranssia alijättiläistähteä Gamma Cephei A noin 45 valovuoden päässä Maasta, Kefeuksen tähdistön suunnalla. Planeetan olemassaoloa arveltiin jo vuonna 1988, mutta se varmistettiin vasta vuonna 2002. Määritelmästä riippuen planeetta voi siis olla ensimmäinen koskaan löydetty eksoplaneetta.


title: Gamma Cephei Ab

text: Ensimmäisen ehdotuksen planeetan olemassaolosta esittivät Bruce Campbell, Gordon Walker ja Stephenson Yang vuonna 1988. He olivat havainneet muutoksia Gamma Cephei A:n säteisliikkeessä ja päättelivät, että tähteä kiertää pienempi kohde (todennäköisesti planeetta). Tällöin kyseessä olisi ollut ensimmäinen havaittu eksoplaneetta. Vuonna 1992 julkaistu tutkimus kuitenkin selitti muutokset K-tyypin alijättiläisen tyypillisenä säteisnopeuden vaihteluna, ja planeetan olemassaolosta tuli kyseenalaista.


title: Gamma Cephei Ab

text: Gamma Cephei Ab:n olemassaolo varmistui vihdoin 24. syyskuuta 2002, kun joukko tähtitieteilijöitä analysoi vuosina 1981–2002 kerättyä dataa tähden säteisnopeuden muutoksista. Todennäköisimmäksi selitykseksi arveltiin, että tähteä kiertäisi noin 1,7 Jupiterin massainen planeetta 2,13 AU:n etäisyydellä.


title: Gamma Cephei Ab

text: Vuonna 2006 julkaistun tutkimuksen mukaan planeetan massan yläraja on 95 %:n todennäköisyydellä 13,3 Jupiterin massaa ja 99,73 %:n todennäköisyydellä 16,9 Jupiterin massaa. Se ei siis ole tähden kokoluokkaa (kuten Gamma Cephei B:n kaltainen punainen kääpiö).


title: Gamma Cephei Ab

text: Gamma Cephei Ab:n massaksi on arvioitu 1,85 ± 0,06 Jupiterin massaa. Planeetan täsmällistä luonnetta ei tunneta, mutta massan perusteella se on todennäköisesti kaasujättiläinen. Planeetan etäisyys emotähdestään on 2,05 AU, ja sen kiertoaika on 2,47 vuotta. Etäisyyden arvellaan vaihtelevan 1,7 ja 2,5 AU:n välillä, mikä vastaa Maan ja Marsin kiertoratojen etäisyyttä aurinkokunnassa. Kiertoradan eksentrisyys on noin 0,049 ja inklinaatio noin 5,7°.


title: Backwoods (vuoden 2008 elokuva)

text: Backwoods on vuonna 2008 ensi-iltansa saanut kauhuelokuva, jonka pääosia näyttelevät Ryan Merriman ja Haylie Duff. Elokuvan tapahtumat sijoittuvat kanadalaiseen Jasperin kansallispuistoon.


title: Backwoods (vuoden 2008 elokuva)

text: Pariskunta Tom ja Gwen ovat retkeilemässä kansallispuistossa, jossa heidän kimppuunsa hyökätään. Tom tapetaan, mutta Gwen vangitaan, sillä hänen halutaan tuottavan jälkeläisiä. Muutamaa kuukautta myöhemmin losangelilaisen videopeliyrityksen johtaja Johnny Dash järjestää seitsemän työntekijänsä kanssa virkistysretken kyseiselle alueelle. Retkeen kuuluu värikuulasota, jossa työntekijät voivat oppia johtamista.


title: Backwoods (vuoden 2008 elokuva)

text: He yöpyvät kansallispuistossa entisellä armeijan alueella. Adamilla on tunne, että heitä tarkkaillaan ja hän yrittää varoittaa muita, mutta turhaan. Seuraavan päivän värikuulasota muuttuu radikaalisti, kun he törmäävät alueen mielipuolisiin asukkaisiin.


title: Jonas Siegenthaler

text: Jonas Siegenthaler (s. 6. toukokuuta 1997 Zürich, Sveitsi) on sveitsiläinen jääkiekkopuolustaja, joka pelaa NHL-joukkue Washington Capitalsisin organisaatiossa. Elite Prospects -sivuston Rafik Solimanin mukaan hänen vahvuuksiinsa kuuluu luistelu, koko, ulottuvuus, rauhallisuus, kädet, kiekonhallinta, syöttäminen, laitaväännöt ja oman pään pelaaminen. Siegenthalerilla on kuitenkin kehitettävää laukauksessa.


title: Jonas Siegenthaler

text: Siegenthaler on Zürcher SC:n kasvatti. Hän voitti kaudella 2012–2013 sekä A-nuorten Elite Jr. A:n mestaruuden GCK Lionsin paidassa että U17-junioreiden Elite Novizenin mestaruuden ZSC Lionsin paidassa. Kaudeksi 2013–2014 Siegenthaler nimettiin GCK Lionsin miesten National League B -joukkueen rinkiin. Hänen tulokaskautensa Sveitsin toiseksi korkeimmalla sarjatasolla toi 40 runkosarjaottelussa tehot 2+6=8. 16-vuotias Siegenthaler debytoi myös ZSC Lionsin National League A -joukkueessa, jossa hän pelasi kuusi ottelua ilman tehopisteitä.


title: Jonas Siegenthaler

text: Kausi 2014–2015 oli Siegenthalerin varsinainen tulokaskausi NLA:ssa, jossa hän teki 41 runkosarjaottelussa kolme syöttöpistettä sekä 18 playoff-ottelussa kaksi syöttöpistettä. Siegenthaler eteni ZSC Lionsin kanssa aina liigan finaaleihin saakka, mutta Sveitsin-mestaruuden vei kuitenkin HC Davos otteluvoitoin 4–1. Hän pelasi kauden aikana myös kymmenen ottelua GCK Lionsissa.


title: Jonas Siegenthaler

text: Sekä tammikuussa että huhtikuussa NHL:n kykyjenetsijäpalvelu listasi Siegenthalerin Euroopassa pelaavista kenttäpelaajista sijalle 12. . Lopulta Washington Capitals varasi hänet toisella kierroksella 57. pelaajana. Jo saman kesän heinäkuussa Siegenthaler teki joukkueen kanssa kolmivuotisen tulokassopimuksen. Siegenthaler vietti kauden 2015–2016 vielä lainalla ZSC Lionsissa, jossa hän voitti Sveitsin cupin. NLA-kauden jälkeen, maaliskuussa 2016 Siegenthaler siirtyi amatööritry-out -sopimuksella AHL-joukkue Hershey Bearsin vahvuuteen. Hän pelasi siellä kuusi runkosarjaottelua tehden yhden syöttöpisteen.


title: Jonas Siegenthaler

text: Capitalsin syksyn 2016 harjoitusleirin päätteeksi Siegenthaler lainattiin perhesyiden vuoksi taas ZSC:hen kaudeksi 2016–2017. Sveitsin pääsarjakauden päätyttyä Siegenthaler palasi maaliskuussa 2017 Pohjois-Amerikkaan. Capitals lähetti hänet farmiseura Hershey Bearsiin.


title: Jonas Siegenthaler

text: Siegenthaler pelasi alle 20-vuotiaiden MM-kilpailuissa vuosina 2015, 2016 ja 2017, joista viimeisimmässä turnauksessa hän toimi Sveitsin varakapteenina. Siegenthaler oli tehoilla 1+5=6 joukkueen paras syöttäjä ja toiseksi paras pistemies Damien Riatin kanssa. Turnauksen päätteeksi valmennus valitsi hänet Sveitsin turnauksen yhdeksi kolmesta parhaasta pelaajasta.


title: Jonas Siegenthaler

text: Siegenthaler pelasi myös alle 18-vuotiaiden MM-kilpailuissa vuosina 2013, 2014 ja 2015, joista viimeisimmässä turnauksessa hänet valittiin tähdistökentälliseen. Siegenthaler pelasi myös alle 18-vuotiaiden Ivan Hlinkan muistoturnauksessa vuonna 2013 sekä edusti samana vuonna Sveitsin alle 17-vuotiaiden maajoukkuetta Euroopan nuorten olympiafestivaaleissa, joista hän voitti pronssia.